
Nr. 519, datë 6.8.2014

PËR NJË SHTESË FONDI NË BUXHETIN E VITIT 2014, MIRATUAR PËR APARATIN E KRYEMINISTRISË

Në mbështetje të nenit 100 të Kushtetutës, të nenit 5, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, të neneve 10 e 13, të ligjit nr. 185/2013, “Për buxhetin e vitit 2014”, me propozimin e Kryeministrit , Këshilli i Ministrave

VENDOSI:

1. Aparatit të Kryeministrisë, në buxhetin e miratuar për vitin 2014, në programin “Planifikim, menaxhim, administrim”, t’i shtohet fondi prej 20 000 000 (njëzet milionë) lekësh, në zërin “Shpenzime korrente”, për funksionimin e grupit Task-Forcë “Për verifikimin e ligjshmërisë dhe mënyrës së tjetërsimit të pronave të paluajtshme shtetërore, në kuptim të ligjit nr. 8743, datë 22.2.2001, “Për pronat e paluajtshme të shtetit”, të ndryshuar”.
2. Efektet financiare që rrjedhin nga zbatimi i këtij vendimi të përballohen nga fondi i kontingjencës për vitin 2014.
3. Ngarkohen Kryeministria dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama 

VENDIM
Nr. 520, datë 6.8.2014

PËR MIRATIMIN E RREGULLORES “PËR MBROJTJEN E SIGURISË DHE SHËNDETIT TË PUNËMARRËSVE NGA RISQET E LIDHURA ME KANCEROGJENËT DHE MUTAGJENËT NË PUNË”[footnoteRef:1] [1: . Direktiva e BE-së 98/24 KE, e datës 7 prill 1998, “Për mbrojtjen e shëndetit dhe sigurisë së punëmarrësve nga risqet e lidhura me kancerogjenët dhe mutagjenët në punë” (Direktiva e gjashtë individuale brenda kuptimit të nenit 16 (1), të Direktivës së Këshillit 89/391/KEE). Celex 32004L0037.] 


Në mbështetje të nenit 100 të Kushtetutës dhe të neneve 38, pika 2, shkronja “b”, 39, pika 1, shkronja “b”, e 44, pika 1, të ligjit nr. 10237, datë 18.2.2010, “Për sigurinë dhe shëndetin në punë”, me propozimin e ministrit të Shëndetësisë, Këshilli i Ministrave

VENDOSI:

1. Miratimin e rregullores “Për mbrojtjen e sigurisë dhe shëndetit të punëmarrësve nga risqet e lidhura me kancerogjenët dhe mutagjenët në punë”, sipas tekstit që i bashkëlidhet këtij vendimi.
2. Ngarkohen të gjitha ministritë dhe institucionet në varësi të tyre për ndjekjen dhe zbatimin e këtij vendimi.
Ky vendim hyn në fuqi 6 muaj pas botimit në Fletoren Zyrtare. 
KRYEMINISTRI
Edi Rama 

RREGULLORE
PËR MBROJTJEN E PUNËMARRËSVE NGA RISQET E LIDHURA ME KANCEROGJENËT DHE MUTAGJENËT NË PUNË 

SEKSIONI I
DISPOZITA TË PËRGJITHSHME

Neni 1
Qëllimi

1. Kjo rregullore ka për qëllim mbrojtjen e sigurisë dhe shëndetit të punëmarrësve nëpërmjet parandalimit të risqeve që janë të pranishëm ose mund të krijohen nga ekspozimi ndaj kancerogjenëve ose mutagjenëve në punë.
2. Lidhur me asbestin si agjent kancerogjen, dispozitat e kësaj rregulloreje zbatohen kur ato janë më të favorshme për sigurinë dhe shëndetin në punë se sa dispozitat e rregullave të zbatueshme për asbestin.

Neni 2
Përkufizime

Për qëllim të kësaj rregulloreje, termat e përdorur kanë kuptimet e mëposhtme:
a) “Kancerogjen” është:
i) çdo substancë që plotëson kriteret për klasifikimin si kancerogjen i kategorisë 1A ose 1B, sipas legjislacinit në fuqi për klasifikimin, etiketimin dhe paketimin e substancave dhe përzierjeve kimike;
ii) çdo përzierje e përbërë prej një apo më shumë substancash, të përmenduara në pikën a(i), ku përqëndrimi i një apo më shumë substancave individuale plotëson kërkesat për kufijtë e përqendrimit për klasifikimin e përzierjes si kancerogjene e kategorisë 1A ose 1B, sipas legjislacionit në fuqi për klasifikimin, etiketimin dhe paketimin e substancave dhe përzierjeve kimike;
b) “Mutagjen” është:
i) çdo substancë ose përzierje që përmban një ose më shumë substanca dhe që plotëson kriteret për klasifikimin si mutagjen i kategorisë 1A ose 1B, sipas legjislacionit në fuqi mbi klasifikimin, etiketimin dhe paketimin e substancave dhe përzierjeve kimike;
ii) çdo përzierje që përmban një ose më shumë substanca, të përmenduara në pikën b(i), ku përqëndrimi i një apo më shumë substancave individuale plotëson kërkesat për kufijtë e përqendrimit për klasifikimin e përzierjes si mutagjene e kategorisë 1A ose 1B, sipas legjislacionit në fuqi për klasifikimin, etiketimin dhe paketimin e substancave dhe përzierjeve kimike;
c) “Vlerë kufi” është, me përjashtim të rasteve kur është parashikuar ndryshe, kufiri i mesatares së ponderuar në kohë i përqendrimit të një kancerogjeni ose mutagjeni në ajër brenda zonës së frymëmarrjes[footnoteRef:2] së një punëmarrësi në lidhje me një periudhë reference të specifikuar, siç përcaktohet në shtojcën III. [2: Sipas përkufizimit të dhënë në standardin EN 1540 “Ekspozimi në vendin e punës- terminologjia”: “Zonë e frymëmarrjes quhet hapësira rreth hundës dhe gojës nga e cila merret frymë”. Teknikisht zona e frymëmarrjes është hemisfera (përgjithësisht e pranuar me rreze 30 cm) përpara fytyrës me qendër në mes të vijës që bashkon veshët. Baza e hemisferës është një plan që kalon përmes kësaj vije, majës së kokës dhe laringut. Ky përshkrim teknik nuk aplikohet kur përdoret pajisje mbrojtëse respiratore.] 


Neni 3
Fusha e zbatimi, përcaktimi dhe vlerësimi i risqeve 

1. Kjo rregullore zbatohet për veprimtaritë, në të cilat punëmarrësit janë ose mund të jenë të ekspozuar ndaj kancerogjenëve ose mutagjenëve si rezultat i punës së tyre.
2. Për çdo veprimtari që mund të përfshijë një risk të ekspozimit ndaj kancerogjenëve ose mutagjenëve, përcaktohet natyra, shkalla dhe kohëzgjatja e ekspozimit të punëmarrësve në mënyrë të atillë që të mundësohet vlerësimi i çdo risku për sigurinë ose shëndetin e punëmarrësve, si dhe të përcaktohen masat që duhen marrë.
3. Rivlerësimi i riskut kryhet rregullisht të paktën një herë në vit, si dhe në çdo rast kur ndodh një ndryshim në kushtet që mund të ndikojnë në ekspozimin e punëmarrësve ndaj kancerogjenëve ose mutagjenëve.
4. Punëdhënësi duhet t’i japë autoriteteve të inspektimit, me kërkesë të këtyre të fundit, gjithë informacionet e përdorura për të kryer vlerësimin e riskut.
5. Kur vlerësohet risku, merren parasysh të gjitha rrugët e ekspozimit të tilla si përthithja në ose përmes lëkurës.
6. Kur kryhet vlerësimi i riskut, punëdhënësi i kushton vëmendje të veçantë çdo pasoje që ka lidhje me sigurinë ose shëndetin e punëmarrësve në risk të veçantë. Punëdhënësi kujdeset që punëmarrësit në risk të veçantë të mos ekspozohen në zonat ku mund të jenë në kontakt me kancerogjenët ose mutagjenët.

SEKSIONI II
DETYRIMET E PUNËDHËNËSIT 

Neni 4
Reduktimi dhe zëvendësimi 

1. Punëdhënësi redukton përdorimin e kancerogjenit ose mutagjenit në vendin e punës, konkretisht duke e zëvendësuar atë, për aq sa është e mundur teknikisht, me një substancë, përzierje ose proces, i cili në kushtet e përdorimit nuk është i rrezikshëm ose është më pak i rrezikshëm për sigurinë dhe shëndetin e punëmarrësve. 
2. Punëdhënësi dokumenton masat që merr për reduktimin dhe zëvendësimin dhe i paraqet autoriteteve të inspektimit, me kërkesë të këtyre të fundit, rezultatet e kërkimeve të kryera dhe/ose masat e marra sipas pikës 1 të këtij neni.

Neni 5
Parandalimi dhe reduktimi i ekspozimit

1. Kur rezultatet e vlerësimit të riskut tregojnë një risk për sigurinë ose shëndetin e punëmarrësve, ekspozimi i punëmarrësve duhet të parandalohet.
2. Kur nuk është e mundur teknikisht që një kancerogjen ose mutagjen të zëvendësohet me një substancë, përzierje ose proces, i cili, në kushtet e tij të përdorimit nuk është i rrezikshëm ose është më pak i rrezikshëm për sigurinë ose shëndetin, punëdhënësi siguron që substanca kancerogjene ose mutagjene të prodhohet dhe përdoret në një sistem të mbyllur, brenda mundësive teknike.
3. Kur një sistem i mbyllur nuk është teknikisht i mundur, punëdhënësi siguron që niveli i ekspozimit të punëmarrësve të reduktohet në një nivel sa më të ulët që është e mundur teknikisht sipas teknologjive më të mira të disponueshme.
4. Ekspozimi nuk tejkalon vlerën kufi të një kancerogjeni të përcaktuar në shtojcën III.
5. Kur përdoret një kancerogjen ose mutagjen, punëdhënësi zbaton të gjitha masat e mëposhtme:
a) kufizimin e sasive të kancerogjenit ose mutagjenit në vendin e punës;
b) mbajtjen e sa më pak punëmarrësve të ekspozuar ose që mund të ekspozohen;
c) projektimin e proceseve të punës dhe masave të kontrollit inxhinierik, në mënyrë që të shmanget ose minimizohet çlirimi i kancerogjenëve ose mutagjenëve në vendin e punës;
ç) largimin e kancerogjenëve ose mutagjenëve në burim, praninë e një sistemi lokal të ekstraktimit ose ajrimit të përgjithshëm, të gjitha metodat e përshtatshme dhe në përputhje me nevojën për të mbrojtur shëndetin publik dhe mjedisin;
d) përdorimin e procedurave të përshtatshme ekzistuese për matjen e kancerogjenëve ose mutagjenëve, në veçanti për identifikimin e hershëm të ekspozimeve anormale që rezultojnë nga një ngjarje e paparashikuar ose nga një aksident;
dh) zbatimin e procedurave dhe metodave të përshtatshme të punës;
e) masat mbrojtëse kolektive dhe/ose masat mbrojtëse individuale, kur ekspozimi nuk mund të shmanget me anë të mjeteve të tjera;
ë) masat higjieno-sanitare, në veçanti pastrimin rregullisht të dyshemeve, mureve dhe sipërfaqeve të tjera;
f) informimin e punëmarrësve;
g) caktimin e kufijve të zonave me risk dhe përdorimin e shenjave të përshtatshme të paralajmërimit dhe të sigurisë, përfshirë shenjën “Ndalohet duhani”, në zonat ku punëmarrësit janë ekspozuar ose mund të ekspozohen ndaj kancerogjenëve ose mutagjenëve;
gj) hartimin e planeve për përballimin e emergjencave që mund të rezultojnë në ekspozim shumë të lartë;
h) mjete për magazinim, trajtimin dhe transportimin e sigurt, në veçanti duke përdorur kontejnerë të mbyllur dhe të etiketuar qartësisht dhe në mënyrë të dallueshme;
i) mjete për mbledhjen, magazinimin dhe mbajtjen e sigurt të mbetjeve nga punëmarrësit, përfshirë përdorimin e kontejnerëve të mbyllur dhe të etiketuar qartësisht dhe në mënyrë të dallueshme. 

Neni 6
Informacion për autoritetin e inspektimit

1. Kur rezultatet e vlerësimit të riskut tregojnë një risk për sigurinë ose shëndetin e punëmarrësve, punëdhënësi, kur i kërkohet, vë në dispozicion të autoritetit të inspektimit informacione të përshtatshme lidhur me:
 a) veprimtaritë dhe/ose proceset industriale të zhvilluara, përfshirë arsyet për të cilat përdoren kancerogjenët ose mutagjenët;
b) sasitë e substancave ose përzierjeve të prodhuara ose të përdorura që përmbajnë kancerogjenë ose mutagjenë;
c) numrin e punëmarrësve të ekspozuar;
ç) natyrën dhe shkallën e ekspozimit;
d) llojin e pajisjeve mbrojtëse të përdorura;
dh) masat parandaluese të marra;
e) rastet e zëvendësimeve.


Neni 7
Ekspozimi i paparashikuar 

1. Në rast të një ngjarjeje të paparashikuar ose të një aksidenti që mund të rezultojë në një ekspozim të lartë të punëmarrësve, punëdhënësi informon punëmarrësit lidhur me këtë ekspozim.
2. Derisa situata të rikthehet në normalitet dhe shkaqet e ekspozimit të lartë të jenë eliminuar:
a) Lejohen të punojnë në zonën e prekur vetëm ata punëmarrës që janë të domosdoshëm dhe të trajnuar profesionalisht për kryerjen e riparimeve dhe për punë të tjera të nevojshme.
b) Punëmarrësve në fjalë u sigurohen pajisje mbrojtëse individuale, në veçanti veshje mbrojtëse dhe pajisje mbrojtëse të frymëmarrjes, që mbahen për sa kohë zgjat ekspozimi i lartë. Ekspozimi nuk mund të jetë i vazhdueshëm; koha e ekspozimit për çdo punëmarrës mbahet në minimumin strikt të kohës së nevojshme.
c) Punëmarrësit e pambrojtur nuk lejohet të punojnë në zonën e prekur.

Neni 8
Ekspozimi i parashikueshëm 

1. Për disa veprimtari të caktuara, si mirëmbajtja, ku është i parashikueshëm ekspozim i lartë, pasi janë shteruar të gjitha masat e nevojshme parandaluese teknike, punëdhënësi përcakton masat e nevojshme për të reduktuar kohëzgjatjen e ekspozimit të punëmarrësve në minimumin e mundshëm. Këto masa merren nga punëdhënësi pas konsultimit me punëmarrësit dhe/ose përfaqësuesit e tyre në ndërmarrje ose filialet e saj. Këto masa nuk kufizojnë ose përjashtojnë përgjegjësinë e punëdhënësit, për marrjen e masave të nevojshme për të reduktuar kohëzgjatjen e ekspozimit të punëmarrësve në minimumin e mundshëm dhe për të garantuar mbrojtjen e tyre gjatë kryerjes së proceseve të tilla të punës.
2. Në zbatim të pikës 1 të këtij neni, punëmarrësve në fjalë u sigurohen pajisje mbrojtëse individuale, në veçanti veshje mbrojtëse dhe pajisje mbrojtëse të frymëmarrjes, që mbahen për sa kohë zgjat ekspozimi i lartë. Ky ekspozim nuk mund të jetë i përhershëm dhe duhet të mbahet në minimumin strikt të kohës së nevojshme për secilin punëmarrës.
3. Punëdhënësi merr masa të përshtatshme për të siguruar që zonat në të cilat zhvillohen veprimtaritë e përmendura në pikën 1 të këtij neni të jenë të caktuara me kufij dhe të shënuara në mënyrë të qartë, ose të ndalohet me mënyra të tjera hyrja e personave të paautorizuar në këto zona.


Neni 9
Aksesi në zonat e riskut 

Punëdhënësi merr masa të përshtatshme për të siguruar akses vetëm për punëmarrësit, që për shkak të punës dhe funksionit janë të detyruar të hyjnë në zonat ku zhvillohen veprimtaritë, për të cilat rezultatet e vlerësimit të riskut tregojnë një risk për sigurinë dhe shëndetin e punëmarrësve.

Neni 10
Masat higjieno-sanitare dhe të mbrojtjes individuale 

1. Për të gjitha veprimtaritë ku ka një risk për ndotjen nga kancerogjenët ose mutagjenët, punëdhënësi është i detyruar të marrë masa të përshtatshme për të siguruar që:
a) punëmarrësit të mos konsumojnë ushqime, lëngje dhe duhan në zonat ku ka një risk për ndotje nga kancerogjenët ose mutagjenët;
b) punëmarrësit të pajisen me veshje të përshtatshme mbrojtëse ose me veshje të tjera speciale të përshtatshme;
c) të ketë vende të ndara të mbajtjes për veshjet e punës, veshjet mbrojtëse dhe për veshjet e zakonshme;
ç) punëmarrësve t’u vihen në dispozicion mjete dhe mjedise të përshtatshme dhe të mjaftueshme për shërbimet higjieno-sanitare;
d) pajisjet mbrojtëse të ruhen në mënyrë të përshtatshme në një vend të përcaktuar. Ato kontrollohen dhe pastrohen pas çdo përdorimi dhe, nëse është e mundur edhe përpara përdorimit të tyre;
dh) pajisjet me defekte të riparohen ose zëvendësohen përpara përdorimit të mëtejshëm.
2. Kostot financiare të masave të parashikuara në paragrafin 1 të këtij neni nuk u ngarkohen punëmarrësve. 
Neni 11
Formimi i punëmarrësve 

1. Punëdhënësi merr masat e duhura për të siguruar formimin e mjaftueshëm dhe të përshtatshëm të punëmarrësve dhe/ose përfaqësuesve të tyre në ndërmarrje ose në filialet e saj, mbi gjithë informacionin e disponueshëm, në veçanti në formën e informacionit dhe udhëzimeve lidhur me:
a) risqet potenciale për shëndetin, përfshirë risqet shtesë për shkak të konsumit të duhanit;
b) masat për të parandaluar ekspozimin;
c) kërkesat higjieno-sanitare;
ç) veshjen dhe përdorimin e veshjeve dhe pajisjeve mbrojtëse;
d) masat për të parandaluar aksidentet, si dhe hapat që duhen marrë nga punëmarrësit, përfshirë edhe personelin e emergjencës, në rastin e aksidenteve dhe për të parandaluar aksidentet.
Formimi përshtatet me ndryshimet e risqeve ekzistuese ose mundësinë e risqeve të reja dhe përsëritet në mënyrë periodike, sa herë është e nevojshme.
2. Punëdhënësit informojnë punëmarrësit mbi instalimet dhe kontejnerët e lidhur me to që përmbajnë kancerogjenë ose mutagjenë, si dhe sigurojnë që këta të jenë të etiketuar në mënyrë të qartë dhe të dallueshme, si dhe të kenë shenja qartësisht të dukshme paralajmëruese dhe të rrezikut.

Neni 12
Informimi i punëmarrësve 

1. Punëdhënësi merr masa të përshtatshme për të siguruar që:
a) punëmarrësit dhe/ose çdo përfaqësues i tyre në ndërmarrje ose filialet e saj informohen sa më parë për mundësinë e ekspozimeve të larta, përfshirë ato të përmendura në nenin 8, për shkaqet e ekspozimit dhe për masat e marra ose që duhen marrë për të përmirësuar situatën;
b) punëdhënësi mban një listë të përditësuar të punëmarrësve të angazhuar në veprimtaritë për të cilat rezultatet e vlerësimit të riskut nxjerrin në pah një risk për sigurinë dhe shëndetin e tyre, si dhe të dhëna mbi agjentët dhe ekspozimin që ata kanë pësuar, nëse informacioni është i disponueshëm;
c) mjeku dhe/ose autoriteti i inspektimit, si dhe persona të tjerë që kanë përgjegjësi për shëndetin dhe sigurinë në punë, kanë akses në listën e përmendur në shkronjën b të pikës 1 të këtij neni;
ç) çdo punëmarrës ka akses vetëm në informacionin që lidhet me të personalisht;
d) punëmarrësit dhe/ose përfaqësuesit e tyre në ndërmarrje ose filialet e saj kanë akses në informacionin kolektiv anonim.

Neni 13
Konsultimi dhe pjesëmarrja e punëmarrësve 

1. Punëdhënësi merr masa të përshtatshme për të siguruar që punëmarrësit dhe/ose përfaqësuesit e tyre në ndërmarrje ose filialet e saj të mund të kontrollojnë dhe/ose të mund të përfshihen në zbatimin e kësaj rregulloreje lidhur me:
a) pasojat për sigurinë dhe shëndetin e punëmarrësve lidhur me përzgjedhjen, mbajtjen dhe përdorimin e veshjeve dhe pajisjeve mbrojtëse, pa cenuar përgjegjësinë e punëdhënësve për të përcaktuar se sa të efektshme janë veshjet dhe pajisjet mbrojtëse;
b) masat e përcaktuara nga punëdhënësi sipas pikës 1 të nenit 8 të kësaj rregulloreje, pa përjashtuar përgjegjësinë e punëdhënësit për përcaktimin e masave të tilla.

SEKSIONI III 
DISPOZITA TË PËRZIERA

Neni 14
Mbikëqyrja shëndetësore

1. Në përputhje me legjislacionin në fuqi dhe praktikën për sistemin e mbikëqyrjes shëndetësore, punëdhënësi merr masa për kryerjen e mbikëqyrjes shëndetësore të punëmarrësve për të cilët vlerësimi i riskut ka treguar risk për sigurinë dhe shëndetin e tyre. 
Kjo mbikëqyrje shëndetësore kryhet në mënyrë të përshtatshme:
- përpara ekspozimit;
- në intervale të rregullta më pas.
Masat e mbikëqyrjes shëndetësore duhet të jenë të një natyre të tillë që të lejojnë zbatimin e drejtpërdrejtë dhe pa pengesa të masave të higjienës personale ose të higjienës në punë. 
2. Kur vërehet se një punëmarrës vuan nga një çrregullim shëndetësor, i cili dyshohet të jetë rezultat i ekspozimit ndaj kancerogjenëve ose mutagjenëve, mjeku ose autoriteti i inspektimit përgjegjës për mbikëqyrjen shëndetësore të punëmarrësve mund t’u kërkojë punëmarrësve të tjerë që kanë pasur ekspozim të ngjashëm, t’i nënshtrohen mbikëqyrjes shëndetësore. Në këtë rast, kryhet një rivlerësim i riskut në përputhje me pikën 2 të nenit 3.
3. Në rastet kur kryhet mbikëqyrja shëndetësore, dokumentohen të dhënat shëndetësore individuale dhe mjeku ose autoriteti i inspektimit përgjegjës për mbikëqyrjen shëndetësore të punëmarrësve propozon çdo masë mbrojtëse ose parandaluese që duhet marrë për çdo punëmarrës.
4. Punëdhënësi informon dhe këshillon punëmarrësit mbi mbikëqyrjen shëndetësore, së cilës ata mund t’i nënshtrohen pas përfundimit të ekspozimit.
5. Në përputhje me legjislacionin dhe/ose praktikat kombëtare:
a) punëmarrësit kanë akses në rezultatet e mbikëqyrjes shëndetësore që ka lidhje me ta personalisht; dhe 
b) punëmarrësit e prekur ose punëdhënësi mund të kërkojnë një rishikim të rezultateve të mbikëqyrjes shëndetësore.
6. Rekomandime praktike për mbikëqyrjen shëndetësore të punëmarrësve jepen në shtojcën II.
7. Të gjitha rastet e identifikuara me kancer si rezultat i ekspozimit në punë ndaj kancerogjenëve ose mutagjenëve deklarohen pranë autoritetit të inspektimit në përputhje me legjislacionin në fuqi.


Neni 15
Mbajta e kartelës së shëndetit në punë 

1. Lista e përmendur në shkronjën “b”, të pikës 1, të nenit 12, dhe të dhënat individuale të shëndetit të përmendura në pikën 3, të nenit 14, të kësaj rregulloreje, mbahen për të paktën 40 vjet pas përfundimit të ekspozimit dhe në përputhje me legjislacionin dhe/ose praktikat kombëtare.
2. Kur ndërmarrja pushon veprimtarinë, dokumentet sipas pikës 1 të këtij neni dorëzohen pranë strukturave rajonale të shëndetit publik, në përputhje me legjislacionin në fuqi dhe/ose praktikat kombëtare. 

Neni 16
Vlerat kufi 

Vlerat kufi dhe dispozita të tjera të lidhura drejtpërdrejt me to përcaktohen në shtojcën III të kësaj rregulloreje.
Neni 17
Përdorimi i të dhënave 

Ministria përgjegjëse për shëndetësinë ka akses në të dhënat e mbledhura nga autoritetet e inspektimit, sipas pikës 7, të nenit 14, të kësaj rregulloreje. Këto të dhëna mund të përdoren vetëm për kërkim, vendimmarrje dhe qëllime statistikore, në përputhje me legjislacionin në fuqi për ruajtjen e të dhënave personale.

SHTOJCA 1
LISTA E SUBSTANCAVE, PËRZIERJEVE DHE PROCESEVE 

a) Prodhimi i auraminës.
b) Puna që përfshin ekspozimin ndaj hidrokarbureve policiklike aromatike të pranishëm në blozën e qymyrit, në katranin e qymyrit, ose në ziftin e tij. 
c) Puna që përfshin ekspozimin ndaj pluhurave, tymrave dhe spërkatjeve të prodhuara gjatë pjekjes dhe elektrorafinimit të bakër-nikelit të papërpunuar.
d) Proces me acid të fortë në prodhimin e alkoolit izopropilik.
e) Puna që përfshin ekspozimin ndaj pluhurave të drurit të fortë, si p.sh.: lisi ose ahu.[footnoteRef:3] [3:  Një listë e disa drurëve të fortë gjendet në volumin 62 të monografive mbi vlerësimin e risqeve të substancave kancerogjene te njerëzit “Pluhuri i Drurit dhe Formaldehidi”, i publikuar nga Agjencia Ndërkombëtare për Kërkimin mbi Kancerin (IARC), Lion, 1995.
] 



SHTOJCA II
UDHËZIME PRAKTIKE PËR MBIKËQYRJEN SHËNDETËSORE TË PUNËMARRËSVE

1. Mjeku dhe/ose autoriteti i inspektimit përgjegjës për mbikëqyrjen shëndetësore të punëmarrësve të ekspozuar ndaj substancave kancerogjene ose mutagjene duhet të jetë i njohur me kushtet e ekspozimit ose rrethanat e secilit punëmarrës.
2. Mbikëqyrja shëndetësore e punëmarrësve duhet të kryhet në përputhje me parimet dhe praktikat e mjekësisë së punës; kjo duhet të përfshijë të paktën masat e mëposhtme:
- mbajtjen e të dhënave të historisë mjekësore dhe profesionale të një punëmarrësi; 
- një intervistë personale;
- kur është e përshtatshme, mbikëqyrjen biologjike, si dhe identifikimin e efekteve të hershme dhe të kthyeshme.
Teste të mëtejshme mund të vendosen për çdo punëmarrës, kur ai është subjekt i mbikëqyrjes shëndetësore, nën dritën e njohurive më të reja të disponueshme për mjekësinë e punës.

SHTOJCA III
VLERA KUFI DHE DISPOZITA TË TJERA TË LIDHURA DREJTPËRDREJT ME TO 

A. Vlerat kufi për ekspozimin në punë 
	Emri i agjentit
	CAS(1)
	Vlerat kufi
	Shënim

	
	
	mg/m3   (2)
	ppm (3)
	

	Benzeni
	71-43-2
	3,25 (4)
	1(4)	
	Lëkurë (5)

	Monomeri i klorurit të vinilit 
	75-01-4
	7,77 (4)
	3(4)	
	-

	Pluhura të drurit të fortë
	-
	5,0  (4) (6)
	-
	-



B. Dispozita të tjera të lidhura drejtpërdrejt me vlerat kufi
(1) CAS: Shërbimi i Abstrakteve Kimike.
(2) mg/m3 = miligramë për metër kub ajër në temperaturë 20°C dhe 101,3 kPa. (760 mm trysni Hg).
(3) ppm = pjesë për milion sipas vëllimit në ajër (në ml/m3).
(4) I matur ose i llogaritur në lidhje me një periudhë reference prej tetë orësh.
(5) Kontribut thelbësor në barrën e përgjithshme të trupit nëpërmjet ekspozimit të mundshëm përmes lëkurës. 
(6) Fraksioni i thithshëm: nëse pluhurat e drurit të fortë përzihen me pluhura të tjerë druri, vlera kufi zbatohet për të gjithë pluhurat e drurit të pranishëm në atë përzierje.	

VENDIM
Nr. 521, datë 6.8.2014

PËR MIRATIMIN E RREGULLORES “PËR KËRKESAT MINIMALE TË SIGURISË DHE SHËNDETIT PËR PUNËN ME PAJISJE ME EKRAN SHFAQËS”[footnoteRef:4] [4: . Direktiva e Këshillit 90/270 KE, e datës 29 maj 1990, “Për kërkesat minimale të sigurisë dhe shëndetit për punën me pajisje me ekrane shfaqës” (direktiva e pestë individuale në kuptim të nenit 16 (1) të direktivës89/391/KEE) (Celex 31990L0270).] 


Në mbështetje të nenit 100 të Kushtetutës dhe të neneve 38, pika 2, shkronja “b”, 39, pika 1, shkronja “b”, e 44, pika 1, të ligjit nr. 10237, datë 18.2.2010, “Për sigurinë dhe shëndetin në punë”, me propozimin e ministrit të Shëndetësisë, Këshilli i Ministrave 

VENDOSI:

1. Miratimin e rregullores “Për kërkesat minimale të sigurisë dhe shëndetit për punën me pajisje me ekran shfaqës”, sipas tekstit bashkëlidhur këtij vendimi.
2. Ngarkohen të gjitha ministritë dhe institucionet në varësi të tyre për ndjekjen dhe zbatimin e këtij vendimi.
Ky vendim hyn në fuqi 6 muaj pas botimit në Fletoren Zyrtare. 
KRYEMINISTRI
Edi Rama 

RREGULLORE 
PËR KËRKESAT MINIMALE TË SIGURISË DHE SHËNDETIT PËR PUNËN ME PAJISJE 
ME EKRAN SHFAQËS

SEKSIONI I
DISPOZITA TË PËRGJITHSHME 

Neni 1
Qëllimi dhe fusha e zbatimit 

1. Kjo rregullore përcakton kërkesat minimale për sigurinë dhe shëndetin për punën me pajisje me ekran shfaqës.
2. Rregullorja zbatohet për të gjitha subjektet dhe vendet e punës, brenda fushës së zbatimit të ligjit nr. 10237, datë 18.2.2010, “Për sigurinë dhe shëndetin në punë”, ku zhvillohet një veprimtari pune ose formim, pavarësisht mënyrës së organizimit, llojeve të pronësisë, ose arsyet pse zhvillohet puna ose formimi në vendin e punës.
3. Kjo rregullore nuk zbatohet për:
a) pajisjet me ekran shfaqës në kabinat e shoferëve ose kabinat e kontrollit për automjetet ose makineritë;

b) pajisjet me ekran shfaqës në bordin e mjeteve të transportit;
c) pajisjet me ekran shfaqës të cilat janë kryesisht për përdorim publik;
ç) pajisjet “portative” me ekran shfaqës jo me përdorim të zgjatur në një vend individual pune;
d) makinat llogaritëse, pajisjet numëruese të parave dhe çfarëdo pajisje që ka një ekran shfaqës të vogël të të dhënave ose të matjes, të nevojshëm për përdorimin direkt të pajisjes;
dh) makinat e shtypit me projektimin tradicional, të njohura si “makina shtypi me dritare”. 

Neni 2
Përkufizime 

Për qëllim të kësaj rregulloreje, termat e përdorur kanë kuptimet e mëposhtme:
a) “Pajisje me ekran shfaqës” është çdo ekran shfaqës, që reflekton shkronja, numra, shenja ose figura, pavarësisht procesit të shfaqjes që përdoret;	
b) “Vendi individual i punës” është një tërësi elementesh, që përfshin pajisjet me ekran shfaqës, që mund të shoqërohen me tastierë, ose pajisje për hedhjen e informacionit dhe/ose software-in, i cili përcakton ndërfaqen operator-makinë, pajisjet ndihmëse fakultative, pajisjet e jashtme duke përfshirë telefonin, modemin, printerin, mbajtësen e dokumenteve, karrigen dhe tryezën e punës ose sipërfaqen e punës, si dhe mjedisin e punës përreth tij.
c) “Punëmarrës në punë me pajisje me ekran shfaqës” është çdo punëmarrës, siç përkufizohet në ligjin nr. 10237, datë 18.2.2010, “Për sigurinë dhe shëndetin në punë”, i cili përdor rregullisht pajisje me ekran shfaqës, jo më pak se 4 orë në ditë pune.
ç) “Ergonomia” është një disiplinë, e cila fokusohet te parimet e projektimit të elementeve të sistemit të punës, përfshirë objektet, proceset dhe kushtet e punës, që t’i përshtaten njeriut, me qëllim zvogëlimin e sforcimit fizik, parehatisë dhe risqeve.

SEKSIONI II
DETYRIMET E PUNËDHËNËSVE 

Neni 3
Analiza e vendeve individuale të punës

1. Punëdhënësi kryen një analizë të vendeve individuale të punës, për të vlerësuar kushtet e sigurisë dhe shëndetit për punëmarrësit, veçanërisht lidhur me risqet e mundshme për shikimin, lodhjen fizike dhe mendore.
2. Punëdhënësi merr masa të përshtatshme për të korrigjuar kushtet e punës dhe për të zvogëluar ose eliminuar risqet e gjetura, mbi bazën e vlerësimit të përmendur në pikën 1, duke marrë parasysh efektet shtesë dhe/ose të kombinuara të risqeve të konstatuara. 
3. Punëdhënësi ndërmerr hapa të përshtatshme për të siguruar që vendi individual i punës të plotësojë kërkesat e përcaktuara në shtojcën 1 të kësaj rregulloreje.

Neni 4
Puna e përditshme 

Punëdhënësi planifikon veprimtaritë e punëmarrësit në mënyrë të tillë që, puna me ekran shfaqës, të ndërpritet rregullisht, nëpërmjet pushimeve ose ndryshimeve të veprimtarisë, për të zvogëluar ngarkesën e punës me ekran shfaqës.

Neni 5
Informimi dhe formimi i punëmarrësve 

1. Punëdhënësi informon punëmarrësit dhe/ose përfaqësuesit e tyre për të gjitha aspektet e sigurisë dhe shëndetit mbi vendin e tyre individual të punës, lidhur me pajisjet me ekran shfaqës, veçanërisht për masat e përcaktuara në nenet 3, 5 dhe 7, si dhe për çdo masë të sigurisë dhe shëndetit të marrë në përputhje me këtë rregullore.
2. Punëdhënësi siguron formim të përshtatshëm për sigurinë dhe shëndetin në vendin individual të punës lidhur me pajisjet me ekran shfaqës, përpara fillimit të punës dhe sa herë që organizimi i vendit individual të punës ndryshon në mënyrë thelbësore. 

Neni 6
Konsultimi dhe pjesëmarrja e punëmarrësve 

Në përputhje me nenin 13 të ligjit nr. 10237, datë 18.2.2010, “Për sigurinë dhe shëndetin në punë”, punëdhënësi merr masa të përshtatshme për konsultimin dhe pjesëmarrjen e punëmarrësve në lidhje me punën me pajisje me ekran shfaqës, rezultatet e analizës së vendeve të punës dhe masat që duhet të merren, për të zvogëluar dhe eliminuar aspektet negative të punës.

Neni 7
Mbikëqyrja shëndetësore

1. Mbrojtja e syve dhe e shikimit të punëmarrësve. 
a) Punëdhënësi siguron për punëmarrësit një test të përshtatshëm të syve dhe shikimit nga një specialist i fushës.
- përpara fillimit të punës me ekrane shfaqëse,
- më pas, në intervale të rregullta, minimumi 1 herë në 3 vjet, 
- nëse paraqesin vështirësi të shikimit, që mund të jenë për shkak të punës me ekrane shfaqëse.
b) Punëdhënësi siguron ekzaminim oftalmologjik për punëmarrësit kur rezultatet e testit të përmendur në pikën 1.a të këtij neni tregojnë se kjo është e nevojshme. 
c) Nëse rezultatet e testit të përmendur në pikën 1.a, ose të ekzaminimit të përmendur në pikën 1.b të këtij neni, tregojnë se është e nevojshme dhe nëse pajisjet korrigjuese për përdorim normal nuk mund të përdoren, punëdhënësi pajis punëmarrësin me pajisje korrigjuese speciale, të përshtatshme për punën në fjalë.
2. Nëse punëmarrësi paraqet ndonjë problem shëndetësor, në lidhje me punën me ekran shfaqës, punëdhënësi siguron një ekzaminim shëndetësor të sistemit muskulo-skeletik, neurologjik dhe të venave.
3. Masat e marra në bazë të këtij neni, në asnjë rrethanë, nuk mund t’i ngarkojnë punëmarrësit me kosto financiare shtesë.

SHTOJCË 
KËRKESA MINIMALE 

Koment paraprak
Detyrimet e përcaktuara në këtë shtojcë zbatohen për të arritur objektivat e kësaj rregulloreje, në mënyrë që:
- elementët e nevojshëm të pajisjeve me ekran shfaqës, të jenë të pranishëm në vendin individual të punës; dhe 
- kërkesat bazë ose karakteristikat e punës me pajisje me ekran shfaqës të mos e pengojnë zbatimin e kësaj rregulloreje.
Përshtatjet teknike me kërkesat e kësaj rregulloreje duhet të marrin parasysh progresin teknik.
1. PAJISJET 
a) Koment i përgjithshëm 
Përdorimi i pajisjes me ekran shfaqës, në vendin individual të punës, nuk paraqet risk për sigurinë dhe shëndetin e punëmarrësve.
b) Ekrani shfaqës 
Shenjat në ekran janë me konture dhe forma të qarta, me përmasa të përshtatshme dhe me hapësirë të mjaftueshme ndërmjet shenjave dhe vijave.
Imazhi në ekran është i qëndrueshëm, pa dridhje ose forma të tjera të paqëndrueshmërisë.
Ndriçimi dhe/ose kontrasti ndërmjet shenjave dhe sfondit janë lehtësisht të ndryshueshme nga punëmarrësi dhe lehtësisht të përshtatshme me kushtet e ambientit.
Ekrani është lehtësisht i rrotullueshëm dhe i anueshëm për t’iu përshtatur nevojave të punëmarrësit.
Është i mundur përdorimi i një baze të ndarë për ekranin, ose një tavoline, që mund të përshtatet.
Ekrani nuk ka shkëlqim dhe reflektim verbues që mund të shkaktojë parehati për punëmarrësin.
Distanca optimale e të parit, ndërmjet syrit të punëmarrësit dhe detajit të vëzhguar në ekran, varet nga përmasa e detajit dhe ekranit shfaqës dhe është ndërmjet 500-700 mm. Distanca e të parit nuk duhet të jetë më e vogël se 400 mm.
c) Tastiera 
Tastiera është e anueshme dhe e ndarë nga ekrani në mënyrë që punëmarrësi të gjejë pozicion të rehatshëm pune duke shmangur lodhjen e duarve ose krahëve.
Hapësira përballë tastierës është e mjaftueshme për të ofruar mbështetje për duart dhe krahët e punëmarrësit.
Tastiera ka sipërfaqe jo reflektuese për të shmangur shkëlqimin verbues.
Dizenjimi dhe përmasat e butonave të tastierës lehtësojnë përdorimin e saj.
Simbolet në butonat e tastierës janë me kontrast të mjaftueshëm dhe të lexueshme nga pozicioni normal i punës.
ç) Tryeza e punës ose platforma e punës 
Tryeza ose syprina e punës kanë sipërfaqe të mjaftueshme, me gjatësi të paktën 1200 mm dhe me gjerësi të paktën 750 mm, me reflektim të ulët dhe lejojnë vendosje të përshtatshme të ekranit, tastierës, dokumenteve dhe pajisjeve të lidhura. 
Mbajtësja e dokumenteve është e qëndrueshme dhe e përshtatshme dhe pozicionohet në mënyrë që të minimizojë nevojën për lëvizje të parehatshme të kokës dhe të syve.
Hapësira e punës është e mjaftueshme për punëmarrësin për të gjetur një pozicion pune të rehatshëm dhe për të ndryshuar pozicionin e këmbëve. Hapësira poshtë pjesës ku punohet ka lartësi prej të paktën 650 mm, gjerësi 500-800 mm dhe thellësi prej 750 mm. 
d) Karrigia e punës
Karrigia e punës është e qëndrueshme dhe i lejon punëmarrësit lirshmëri lëvizjeje dhe pozicion të rehatshëm.
Ndenjësja ka lartësi të ndryshueshme prej 400 deri 520 mm, thellësi prej 350 deri 500 mm dhe gjerësi rreth 480 mm.
Mbështetësja e ndenjëses është e ndryshueshme në lartësi dhe në pjerrësi. 
Është e përshtatshme që ndenjësja të jetë e pajisur me mbështetëse për çlodhjen e krahëve, me lartësi rreth 270 mm mbi ndenjësen, gjerësi minimale prej 70 mm dhe distanca ndërmjet vendeve për çlodhjen e krahëve prej 500 mm.
Mbështetëse për këmbët ofrohet për çdo punëmarrës sipas kërkesës së tij. Mbështetësja për këmbët ka lartësi dhe pjerrësi të ndryshueshme nga 5o deri 15o, gjatësi minimale prej 450 mm, gjerësi minimale prej 300 mm dhe sipërfaqe jo rrëshqitëse.
2. MJEDISI 
a) Kërkesa të hapësirës 
Hapësira e vendit individual të punës është jo më pak se 12m3 për person dhe projektohet në mënyrë të tillë që të ofrojë lehtësi për ndryshimin e pozicionit dhe kryerjen e lëvizjeve të punëmarrësit. 
b) Ndriçimi 
Ndriçimi i mjedisit të punës dhe/ose ndriçimi i vendit individual të punës sigurohet në nivele nga 300 deri 700 luks dhe me kontrast të përshtatshëm ndërmjet ekranit dhe mjedisit në sfond, duke marrë parasysh llojin e punës dhe nevojat e shikimit të përdoruesit.
Shkëlqimi i mundshëm verbues shqetësues dhe reflektimet në ekran ose pajisje të tjera parandalohen nëpërmjet përshtatjes së vendit të punës dhe vendit individual të punës me pozicionimin dhe karakteristikat teknike të burimeve artificiale të dritës. 
c) Reflektimet dhe shkëlqimi verbues 
Vendet individuale të punës projektohen në mënyrë të tillë që burimet e dritës, si dritaret dhe pjesë të tjera të hapura, sipërfaqet ndarëse të tejdukshme ose që lejojnë kalimin e dritës dhe instalimet, ose muret e ngjyrosura me ngjyra të shndritshme, të mos shkaktojnë shkëlqim verbues të drejtpërdrejtë dhe as reflektime shpërqëndruese mbi ekran. 
Dritaret pajisen me sistem të përshtatshëm mbulimi të ndryshueshëm për të zbutur dritën e diellit, që bie mbi vendin individual të punës.
ç) Zhurma 
Gjatë mobilimit të vendit ose vendeve individuale të punës, merret parasysh që zhurma e emetuar nga pajisjet të mos kalojë vlerën prej 60dB(A) në vendin individual, për të mos shpërqendruar vëmendjen ose vështirësuar komunikimin.
d) Temperatura 
Pajisjet që i përkasin vendit ose vendeve individuale të punës nuk prodhojnë nxehtësi të tepërt, që mund të shkaktojë parehati për punëmarrësit. Temperatura optimale është 22-27o C dhe temperatura e pranueshme 18-30o C.
dh) Rrezatimi 
Rrezatimi, me përjashtim të pjesës së dukshme të spektrit elektromagnetik, është në nivele të papërfillshme nga pikëpamja e mbrojtjes së sigurisë dhe shëndetit të punëmarrësve.
e) Lagështia 
Niveli i lagështisë mbahet në nivele të pranueshme, ndërmjet 30-70%.
3.NDËRFAQJA E OPERATORIT/ KOMPJUTERIT 
Në projektimin, përzgjedhjen, autorizimin dhe modifikimin e software-it dhe në projektimin e detyrave, që përfshijnë përdorimin e pajisjeve me ekran shfaqës, punëdhënësi merr parasysh parimet e mëposhtme:
a) software-i është i përshtatshëm për detyrën;
b) software-i është i lehtë për t’u përdorur dhe, kur është e përshtatshme, i adaptueshëm me nivelin e njohurive ose përvojën e punëmarrësit; asnjë pajisje kontrolluese sasiore ose cilësore nuk mund të përdoret pa dijeninë e punëmarrësve;
c) sistemet i japin informacion punëmarrësit mbi ecurinë e punës së tyre;
ç) sistemet paraqesin informacion në një format dhe në një ritëm të përshtatshëm për punëmarrësit;
d) parimet e ergonomisë së software-it zbatohen, në veçanti, për përpunimin e të dhënave njerëzore.
dh) pajisjet e kontrollit sasior dhe cilësor nuk mund të përdoren pa informimin paraprak të punëmarrësit.

VENDIM
Nr. 522, datë 6.8.2014

PËR MIRATIMIN E RREGULLORES “PËR MBROJTJEN E SIGURISË DHE SHËNDETIT TË PUNËMARRËSVE NGA RISQET E LIDHURA ME AGJENTËT KIMIKË NË PUNË”[footnoteRef:5] [5:  Direktiva e BE-së 98/24 KE, e datës 7 prill 1998, “Për mbrojtjen e shëndetit dhe sigurisë së punëmarrësve nga risqet e lidhura me agjentët kimikë në punë”, (direktiva e katërmbëdhjetë individuale në kuptim të nenit 16(1) të direktivës 89/391/KEE) (Celex 31998L0024). ] 


Në mbështetje të nenit 100 të Kushtetutës dhe të neneve 38, pika 2, shkronja “b”, 39, pika 1, shkronja “b”, e 44, pika 1, të ligjit nr. 10237, datë 18.2.2010, “Për sigurinë dhe shëndetin në punë”, me propozimin e ministrit të Shëndetësisë, Këshilli i Ministrave

VENDOSI: 

1. Miratimin e rregullores “Për mbrojtjen e sigurisë dhe shëndetit të punëmarrësve nga risqet e lidhura me agjentët kimikë në punë”, sipas tekstit që i bashkëlidhet këtij vendimi. 
2. Ngarkohen të gjitha ministritë dhe institucionet në varësi të tyre për ndjekjen dhe zbatimin e këtij vendimi. 
Ky vendim hyn në fuqi 6 muaj pas botimit në Fletoren Zyrtare. 
KRYEMINISTRI
Edi Rama 

RREGULLORE 
PËR MBROJTJEN E SIGURISË DHE SHËNDETIT TË PUNËMARRËSVE NGA RISQET 
LIDHUR ME AGJENTËT KIMIKË NË PUNË

SEKSIONI I
DISPOZITA TË PËRGJITHSHME

Neni 1
Qëllimi dhe fusha e zbatimit
[bookmark: __DdeLink__658_52655158]
1. Qëllimi i kësaj rregulloreje është përcaktimi i kërkesave minimale për mbrojtjen e sigurisë dhe shëndetit të punëmarrësve nga risqet që shkaktohen apo mund të shkaktohen nga efektet e agjentëve kimikë të pranishëm në vendin e punës, ose si rezultat i çdo veprimtarie të punës që përfshin agjentë kimikë.
2. Rregullorja zbatohet në rastet kur agjentët kimikë të rrezikshëm janë të pranishëm ose mund të jenë të pranishëm në vendin e punës, pa kufizuar në asnjë rast zbatimin e dispozitave ligjore mbi agjentët kimikë të përcaktuara në legjislacionin mbi mbrojtjen nga rrezatimi dhe në legjislacionin mbi mbrojtjen nga kancerogjenët dhe mutagjenët në vendin e punës.
3. Kjo rregullore zbatohet pa kufizuar zbatimin e legjislacionit më shtrëngues dhe/ose më specifik që rregullon transportin e mallrave të rrezikshme, si dhe marrëveshjet ndërkombëtare të ratifikuara nga Republika e Shqipërisë në këtë fushë.

Neni 2
Përkufizime

Për qëllim të kësaj rregulloreje, termat e përdorur kanë kuptimet e mëposhtme:
a) “Agjent kimik” është çdo element ose përbërje kimike, vetëm ose në formë të përzier, siç ndodhet në gjendjen natyrale ose siç prodhohet, përdoret ose çlirohet, përshirë çlirimin si mbetje, nëpërmjet çfarëdo veprimtarie pune, prodhuar me qëllim ose jo dhe hedhur në treg ose jo;
b) “Agjent kimik i rrezikshëm” është:
[bookmark: _RefF0]i) çdo agjent kimik që plotëson kriteret për klasifikim si substancë ose perzierje e rrezikshme sipas legjislacionit në fuqi për substancat dhe perzierjet kimike, përveç atyre që plotësojnë vetëm kriteret për klasifikim si të rrezikshëm për mjedisin,
ii) çdo agjent kimik i cili, pavarësisht se nuk plotëson kriteret për klasifikim si i rrezikshëm në përputhje me pikën b(i) të këtij neni, mundet që për shkak të vetive të tij fiziko-kimike, kimike ose toksikologjike, si dhe mënyrës se si përdoret ose është i pranishëm në vendin e punës, të paraqesë risk për sigurinë dhe shëndetin e punëmarrësve, duke përfshirë çdo agjent kimik për të cilin është caktuar një vlerë kufi e ekspozimit në punë;
c) “Veprimtari që përfshin agjentë kimikë”, është çdo punë në të cilën përdoren ose synohet të përdoren agjentët kimikë, në çfarëdolloj procesi, duke përfshirë prodhimin, përpunimin, ruajtjen, transportin, nxjerrjen jashtë përdorimit dhe trajtimin e tyre, ose që rezulton nga një punë e tillë;
ç) “Vlerë kufi e ekspozimit në punë” është, nëse nuk është specifikuar ndryshe, kufiri i mesatares së ponderuar në kohë të përqendrimit të një agjenti kimik në ajër brenda zonës së frymëmarrjes[footnoteRef:6] së punëmarrësit në lidhje me një periudhë kohore reference specifike; [6:  Zona e frymëmarrjes, sipas përkufizimit të dhënë në standardin EN 1540 “është hemisfera me rreze 30 cm përpara fytyrës, me qendër në mes të vijës që bashkon veshët. Baza e hemisferës është një plan që kalon përmes kësaj vije, majës së kokës dhe laringut. Ky përshkrim teknik nuk aplikohet kur përdoret pajisje mbrojtëse respiratore. ] 

d) “Vlerë kufi biologjike” është kufiri i përqendrimit në mjedisin biologjik të përshtatshëm të agjentit përkatës, metabolitit të tij ose të një indikatori të efektit;
dh) “Mbikëqyrje shëndetësore” është vlerësimi i gjendjes shëndetësore të një punëmarrësi në lidhje me ekspozimin ndaj agjentëve kimikë specifikë në punë;
e) “Rrezik” është vetia e qenësishme e një agjenti kimik me potencial për të shkaktuar dëm;
ë) “Risk” është probabiliteti që dëmi potencial të shfaqet në kushtet e përdorimit dhe/ose ekspozimit.

Neni 3
Vlerat kufi të ekspozimit në punë dhe vlerat kufi biologjike

1. Vlerat kufi të ekspozimit në punë janë përcaktuar në shtojcën 1 dhe vlerat kufi biologjike përcaktohen në shtojcën 2. Këto vlera kufi janë të detyrueshme brenda fushës së zbatimit të kësaj rregulloreje.
2. Ministria përgjegjëse për shëndetësinë monitoron dhe propozon pranë Këshillit të Ministrave ndryshimin e vlerave kufi të ekspozimit në punë dhe vlerave kufi biologjike dhe informon për këto vlera organizatat e punëmarrësve dhe të punëdhënësve.

SEKSIONI II
DETYRIMET E PUNËDHËNËSIT 

Neni 4
Përcaktimi dhe vlerësimi i riskut të agjentëve kimikë të rrezikshëm

1. Punëdhënësi përcakton nëse agjentë kimikë të rrezikshëm janë të pranishëm në vendin e punës. Ai vlerëson risqet për sigurinë dhe shëndetin e punëmarrësve që lindin nga këta agjentë kimikë, duke marrë parasysh elementët e mëposhtëm:
a) vetitë e rrezikshme;
b) informacionin mbi sigurinë dhe shëndetin të ofruar nga furnizuesi, përfshirë tabelat e të dhënave të sigurisë (SDS);
c) nivelin, llojin dhe kohëzgjatjen e ekspozimit;
ç) rrethanat e punës që përfshijnë agjentë të tillë, përfshirë sasinë e tyre; 
d) vlerat kombëtare kufi të ekspozimit në punë ose vlerat kufi biologjike; 
dh) efektin e masave parandaluese të marra ose që duhen marrë;
e) kur është e mundur, përfundimet që nxirren nga mbikëqyrja shëndetësore e kryer.
Punëdhënësi siguron informacione shtesë që nevojiten për vlerësimin e riskut nga furnizuesi ose nga burime të tjera lehtësisht të disponueshme. Kur është e përshtatshme, ky informacion përfshin vlerësimin specifik lidhur me riskun për përdoruesit, të përcaktuar në legjislacionin në fuqi për agjentët kimikë.
2. Punëdhënësi zotëron dokumentin e vlerësimit të riskut, dhe identifikon masat parandaluese dhe mbrojtëse që janë marrë në përputhje me nenet 5 dhe 6 të kësaj rregulloreje. Dokumenti i vlerësimit të riskut mbahet i përditësuar, veçanërisht nëse ka pasur ndryshime të rëndësishme në rrethanat e vendit të punës ose nëse mbikëqyrja shëndetësore e punëmarrësve tregon se kjo është e nevojshme. Vlerësimi i riskut dokumentohet në një formë të përshtatshme në përputhje me legjislacionin në fuqi dhe mund të përfshijë një justifikim nga ana e punëdhënësit se natyra e risqeve të lidhura më agjentët kimikë, e bëjnë të panevojshëm një vlerësim të mëtejshëm të detajuar.
3. Vlerësimi i riskut përfshin edhe disa aktivitete të caktuara të ndërmarrjes ose veprimtarisë së saj, të tilla si mirëmbajtja, për të cilat parashikohet se ka një risk për ekspozim të rëndësishëm, ose që mund të ketë efekte të dëmshme për sigurinë dhe shëndetin për arsye të tjera edhe pasi janë marrë të gjitha masat teknike.
4. Në rastin e aktiviteteve që përfshijnë ekspozimin ndaj disa agjentëve kimikë të rrezikshëm, risku vlerësohet mbi bazën e riskut që paraqitet nga të gjithë këta agjentë kimikë të kombinuar.
5. Një aktivitet i ri që përfshin agjentë kimikë të rrezikshëm fillon vetëm pasi të jetë kryer vlerësimi i risqeve të kësaj veprimtarie dhe pasi të jenë zbatuar masat parandaluese të identifikuara.

Neni 5
Parime të përgjithshme për parandalimin e risqeve

1. Për të garantuar sigurinë dhe shëndetin e punëmarrësve në çdo aktivitet që përfshin praninë e agjentëve kimikë të rrezikshëm, punëdhënësi merr masat e nevojshme parandaluese, të përcaktuara në legjislacionin në fuqi, përfshirë ato të përcaktuara në këtë rregullore.
2. Risqet për sigurinë dhe shëndetin e punëmarrësve në çfarëdolloj veprimtarie që përfshin agjentë kimikë të rrezikshëm eliminohen ose reduktohen në minimum nëpërmjet:
a) projektimit dhe organizimit të punës në vendin e punës;
b) ofrimit të pajisjeve të përshtatshme për punë me agjentë kimikë dhe parashikimi i procedurave të mirëmbajtjes, të cilat sigurojnë shëndetin dhe sigurinë e punëmarrësve në punë;
c) reduktimit në minimum të numrit të punëmarrësve të ekspozuar, ose që mund të ekspozohen;

ç) reduktimit në minimum të kohëzgjatjes dhe intensitetit të ekspozimit;
d) masave higjieno-sanitare të përshtatshme;
dh) reduktimit të sasisë së agjentëve kimikë të pranishëm në vendin e punës në minimumin e kërkuar për llojin e punës në fjalë;
e) procedurave të përshtatshme të punës, përfshirë masat për trajtimin, ruajtjen dhe transportin e sigurt brenda vendit të punës të agjentëve kimikë të rrezikshëm dhe mbetjeve që përmbajnë agjentë kimikë të tillë.
3. Kur rezultatet e vlerësimit të riskut nxjerrin në pah një risk për sigurinë dhe shëndetin e punëmarrësve, zbatohen masat specifike të mbrojtjes, parandalimit dhe monitorimit të përcaktuara në nenet 6, 7 dhe 10 të kësaj rregulloreje.
4. Kur rezultatet e vlerësimit të riskut tregojnë se, për shkak të sasive të një agjenti kimik të rrezikshëm të pranishëm në vendin e punës, ka vetëm një risk të ulët për sigurinë dhe shëndetin e punëmarrësve dhe masat e marra në përputhje me pikat 1 dhe 2 të këtij neni janë të mjaftueshme për të zvogëluar atë risk, atëherë dispozitat e neneve 6, 7 dhe 10 të kësaj rregulloreje nuk zbatohen.

Neni 6
Masa specifike të mbrojtjes dhe të parandalimit

1. Punëdhënësi garanton që risku për sigurinë dhe shëndetin e punëmarrësve në punë nga një agjent kimik i rrezikshëm të eliminohet ose zvogëlohet në minimum.
2. Zëvendësimi kryhet me përparësi dhe është procesi nëpërmjet të cilit punëdhënësi shmang përdorimin e një agjenti kimik të rrezikshëm, duke e zëvendësuar atë më një agjent kimik ose proces, që në kushtet e përdorimit të tij nuk është i rrezikshëm, ose është më pak i rrezikshëm për sigurinë dhe shëndetin e punëmarrësve, sipas rastit. Kur natyra e veçantë e aktivitetit nuk lejon që risku të eliminohet nëpërmjet zëvendësimit, atëherë punëdhënësi siguron që risku të reduktohet në minimum nëpërmjet zbatimit të masave të mbrojtjes dhe të parandalimit, në përputhje me vlerësimin e riskut, sipas këtij rendi prioritar:
a) Projektimi i proceseve të përshtatshme të punës dhe kontrolleve teknike, si dhe përdorimi i pajisjeve dhe materialeve të përshtatshme për të shmangur apo minimizuar çlirimin e agjentëve kimikë të rrezikshëm;
b) Zbatimi i masave të mbrojtjes kolektive në burimin e riskut, si ajrimi i përshtatshëm, ose masa të tjera teknike dhe organizative;
c) Zbatimi i masave të mbrojtjes individuale, përfshirë përdorimin e pajisjeve mbrojtëse individuale, kur ekspozimi nuk mund të parandalohet me mënyra të tjera. Kjo situatë nuk do të jetë e përhershme.
3. Masat e përmendura në pikën 2 të këtij neni shoqërohen, kur është e përshtatshme për natyrën e riskut, nga mbikëqyrja shëndetësore, siç përcaktohet në nenin 10 të kësaj rregulloreje.
4. Punëdhënësi kryen rregullisht matje të agjentëve kimikë të rrezikshëm, si dhe kur ka ndryshime në kushtet, të cilat mund të ndikojnë në ekspozimin e punëmarrësve ndaj agjentëve kimikë, në vendin e punës, sipas nevojës, në veçanti në lidhje me vlerat kufi të ekspozimit në punë, përveç rasteve kur ai provon përmes formave të tjera të përshtatshme të vlerësimit se është arritur parandalimi dhe mbrojtja e duhur sipas pikës 2 të këtij neni.
5. Në çdo rast, punëdhënësi vepron menjëherë për të përmirësuar situatën duke zbatuar masa parandaluese dhe mbrojtëse, nëse vlera kufi e ekspozimit në punë dhe/ose vlera kufi biologjike është tejkaluar, duke marrë parasysh natyrën e atij kufiri.
6. Punëdhënësi, mbi bazën e vlerësimit të riskut dhe parimeve të përgjithshme për parandalimin e risqeve, merr masa teknike dhe/ose organizative, të përshtatshme me natyrën e aktivitetit, përfshirë ruajtjen, trajtimin dhe veçimin e agjentëve kimikë të papajtueshëm, për të siguruar mbrojtjen e punëmarrësve kundrejt rreziqeve që lindin nga vetitë fiziko-kimike të agjentëve kimikë. Punëdhënësi merr masat e përshtatshme sipas këtij rendi përparësie:
a) Për të parandaluar praninë në vendin e punës të përqendrimeve të rrezikshme të substancave që marrin flakë ose sasive të rrezikshme të substancave kimikisht jo të qëndrueshme, ose ku natyra e punës nuk e lejon këtë;
b) Për të shmangur praninë e burimeve të ndezjes, të cilat mund të provokojnë zjarre dhe shpërthime, ose të kushteve të pafavorshme, të cilat mund të bëhen shkak që substancat ose përzierjet e substancave kimikisht të paqëndrueshme të sjellin pasoja fizike të dëmshme; dhe 
c) Për të zbutur efektet e dëmshme për sigurinë dhe shëndetin e punëmarrësve në rast zjarri ose shpërthimi si pasojë e ndezjes së substancave që marrin flakë ose pasojave fizike të dëmshme që lindin nga substanca kimikisht të paqëndrueshme ose përzierja e substancave.
7. Pajisjet e punës dhe sistemet mbrojtëse të siguruara nga punëdhënësi për mbrojtjen e punëmarrësve janë në përputhje me legjislacionin në fuqi mbi projektimin, prodhimin dhe furnizimin lidhur me sigurinë dhe shëndetin në punë. Masa teknike dhe/ose organizative të marra nga punëdhënësi marrin në konsideratë dhe janë në përputhje me kategorizimin në grupe të pajisjeve sipas përcaktimeve të legjislacionit në fuqi lidhur me pajisjet dhe sistemet e mbrojtjes të synuara për përdorim në atmosfera potencialisht shpërthyese.
8. Punëdhënësi siguron kontroll të mjaftueshëm të impianteve, pajisjeve dhe makinerive, si dhe ofrimin e pajisjeve për kufizimin e shpërthimeve ose masave për çlirimin e presionit të shpërthimit.

Neni 7
Masat për menaxhimin e aksidenteve, incidenteve dhe emergjencave 

1. Punëdhënësi harton procedura si plane veprimi, dhe merr masa për mbrojtjen e punëmarrësve nga aksidentet, incidentet ose emergjencat që kanë lidhje me agjentë kimikë të rrezikshëm. Këto masa përfshijnë ushtrime përkatëse të sigurisë në intervale kohore të rregullta dhe ofrimin e pajisjeve dhe mjediseve të përshtatshme të ndihmës së parë. 
2. Në rastin e një aksidenti ose incidenti, punëdhënësi vepron menjëherë për të eliminuar ose izoluar shkakun, për të zbutur efektet e tij dhe për të informuar punëmarrësit që kanë lidhje me këtë situatë. Për të rivendosur situatën në normalitet:
a) Punëdhënësi zbaton masa të përshtatshme për të përmirësuar situatën sa më shpejt të jetë e mundur;
b) Në zonën e prekur lejohen të punojnë për kryerjen e riparimeve dhe punëve të tjera të nevojshme vetëm ata punëmarrës që janë të domosdoshëm dhe të formuar;
c) Këta punëmarrës pajisen me veshje mbrojtëse, pajisje mbrojtëse individuale dhe pajisje dhe sisteme të posaçme të sigurisë, të cilat përdoren për sa kohë zgjat situata. Kjo situatë nuk do të jetë e përhershme.
ç) Personat e pambrojtur nuk lejohet që të qëndrojnë në zonën e prekur.
3. Punëdhënësi përgatit informacion për masat e emergjencës që përfshin agjentë kimikë të rrezikshëm dhe e vë atë në dispozicion të shërbimeve të brendshme dhe të jashtme të emergjencës. Ky informacion duhet të përfshijë:
a) Njoftimin paraprak mbi rreziqet përkatëse në punë, masat për identifikimin e rreziqeve, masat parandaluese dhe procedurat, në mënyrë që shërbimet e emergjencës të mund të përgatisin masat parandaluese dhe procedurat e veta të kundërpërgjigjes, 
b) Çdo informacion të disponueshëm lidhur me rreziqe specifike që krijohen ose mund të krijohen në kohën e një aksidenti ose incidenti, përfshirë informacionin sa u takon procedurave të hartuara në përputhje me këtë nen.
4. Punëdhënësi merr masat e nevojshme për të siguruar praninë e mjeteve paralajmëruese dhe sistemeve të tjera të komunikimit, të nevojshme për të sinjalizuar një risk të shtuar të sigurisë dhe shëndetit dhe për të mundësuar një reagim të përshtatshëm, marrjen e hapave të menjëhershëm të korrigjimit, ndihmës, si dhe mundësimin e largimit dhe shpëtimit menjëherë nëse lind nevoja.
Neni 8
Informimi dhe formimi

1. Punëdhënësi siguron që punëmarrësve dhe/ose përfaqësuesve të tyre t’u ofrohen:
a) Të dhëna të siguruara nga vlerësimi i riskut dhe informacione të tjera, sa herë që një ndryshim madhor në vendin e punës sjell një ndryshim të këtyre të dhënave;
b) Të dhëna për agjentët kimikë të rrezikshëm që ndodhen në vendin e punës, si: emërtimi i tyre, rreziqet për sigurinë dhe shëndetin, vlerat përkatëse kufi të ekspozimit në punë dhe dispozita të tjera ligjore;
c) Formim dhe informim mbi masat parandaluese të përshtatshme dhe veprime për t’u ndërmarrë në mënyrë që të ruajnë veten e tyre dhe punëmarrësit e tjerë në vendin e punës;
ç) Akses në çdo tabelë të të dhënave të sigurisë (SDS) të ofruar nga furnizuesi, sipas legjislacionit në fuqi.
Informacioni ofrohet në një mënyrë që i përshtatet rezultatit të vlerësimit të riskut dhe mbahet i përditësuar, duke përfshirë njoftimin me gojë, udhëzime për punëmarrës të veçantë, formimin e punëmarrësve dhe informacionin me shkrim në varësi të natyrës dhe shkallës së riskut. 
2. Në rastet kur kontejnerët dhe tubacionet me agjentë kimikë të rrezikshëm të përdorur në punë nuk shënjohen në përputhje me legjislacionin për etiketimin e agjentëve kimikë dhe shenjat e sigurisë në vendin e punës, punëdhënësi siguron që përmbajtja dhe natyra e përmbajtjes së kontejnerëve dhe tubacioneve dhe rreziqet që lidhen me substanca kimike të rrezikshme të pranishme të jenë qartësisht të identifikueshme.

SEKSIONI III
DISPOZITA TË NDRYSHME 

Neni 9
Ndalime

1. Për të parandaluar risqet për shëndetin nga ekspozimi i punëmarrësve ndaj agjentëve kimikë dhe/ ose nga veprimtari të caktuara që përfshijnë agjentë kimikë, prodhimi, fabrikimi ose përdorimi në punë i agjentëve kimikë dhe veprimtarive të përcaktuara në shtojcën 3 ndalohet në masën e përcaktuar në këtë shtojcë.
2. Ministri përgjegjës për shëndetësinë lejon përjashtime nga kërkesat e pikës 1 të këtij neni, rast pas rasti, vetëm në rrethanat e mëposhtme:
a) për efekt të kërkimit dhe testimit shkencor, përfshirë analizën; 
b) për veprimtaritë e synuara për eliminimin e agjentëve kimikë që janë të pranishëm në formën e nën-produkteve ose produkteve mbetje;
c) për prodhimin e agjentëve kimikë të përmendur në pikën 1 të këtij neni për t’u përdorur si produkte të ndërmjetme dhe për përdorimin e tyre si produkte të tillë.
3. Në të gjitha rrethanat e pikës 2 të këtij neni, ekspozimi i punëmarrësve ndaj agjentëve kimikë të përmendur në pikën 1 të këtij neni duhet të shmanget, veçanërisht duke parashikuar që prodhimi dhe përdorimi i agjentëve të tillë kimikë si ndërmjetës të kryhet sa më herët që të jetë e mundur vetëm në një sistem të mbyllur, i cili mundëson që agjenti kimik i lartpërmendur të merret në sasinë e nevojshme për të monitoruar procesin ose për të bërë mirëmbajtje të sistemit.
4. Për lejimin e përjashtimeve sipas pikës 2 të këtij neni, ministri përgjegjës për shëndetësinë i kërkon punëdhënësit që të paraqesë dokumentacionin e mëposhtëm:
a) arsyen për kërkimin e përjashtimeve;
b) sasinë e agjentit kimik për t’u përdorur në vit;
c) veprimtaritë dhe/ose proceset ose reaksionet e përfshira;
ç) numrin e punëmarrësve përgjegjës që mund të përfshihen;
d) masat paraprake të parashikuara për të mbrojtur sigurinë dhe shëndetin e punëmarrësve lidhur me këtë proces;
dh) masat teknike dhe organizative që duhet të merren për të parandaluar ekspozimin e punëmarrësve.
Pas depozitimit të të gjithë dokumentacionit përkatës dhe pas shqyrtimit të bërë nga specialistët përkatës, ministri përgjegjës për shëndetësinë vendos miratimin ose jo të kërkesës së punëdhënësit për lejimin e përjashtimeve.
Neni 10
Mbikëqyrja shëndetësore 

1. Punëdhënësi organizon mbikëqyrjen shëndetësore të përshtatshme për punëmarrësit për të cilët rezultatet e vlerësimit sipas nenit 4 të kësaj rregulloreje tregojnë se ka një risk për shëndetin e punëmarrësve, në përputhje me legjislacionin në fuqi dhe praktikën për sistemin e mbikëqyrjes shëndetësore. Bazuar në rezultatet e mbikëqyrjes shëndetësore, aplikohen masat parandaluese në vendin specifik të punës.
2. Mbikëqyrja shëndetësore, kryhet kur:
a) Ekspozimi i punëmarrësit ndaj një agjenti kimik të rrezikshëm është i tillë që një sëmundje e identifikueshme ose efekt negativ në shëndet mund të jetë i lidhur me ekspozimin; dhe
b) Sëmundja ose pasoja mund të ndodhë në rrethana të veçanta të punës së punëmarrësit; dhe 
c) Teknika e shqyrtimit (e përdorur gjatë mbikëqyrjes shëndetësore) paraqet risk minimal për punëmarrësit. 
Për më tepër, duhet të ketë teknika të vlefshme për diagnostikimin e sëmundjes ose të pasojave në shëndet.

3. Kur një vlerë kufi biologjike e detyrueshme është përcaktuar sipas shtojcës 2 të kësaj rregulloreje, 

5951
mbikëqyrja shëndetësore është një kërkesë e detyrueshme për punën me agjentin kimik të rrezikshëm në fjalë. Punëmarrësit informohen për këtë kërkesë përpara se t’u caktohet detyra që përfshin riskun e ekspozimit ndaj agjentit kimik të rrezikshëm të treguar.
4. Për secilin punëmarrës që i nënshtrohet mbikëqyrjes shëndetësore, mbahen dhe përditësohen të dhënat individuale të shëndetit dhe treguesit e ekspozimit në kartelën individuale të shëndetit në punë, në përputhje me legjislacionin në fuqi për sigurinë dhe shëndetin në punë. Të dhënat individuale të treguesve biologjikë mund të jenë pjesë e mbikëqyrjes shëndetësore. Punëmarrësi me kërkesën e tij ka akses për të dhënat në kartelën e tij/saj të shëndetit në punë dhe shkallën e ekspozimit. Kopje të kartelës së shëndetit në punë i dorëzohen autoritetit kompetent me kërkesë të tij.
5. Detajet për mbajtjen, ruajtjen dhe përdorimin e të dhënave shëndetësore, të dhënave të ekspozimit dhe rezultateve të monitorimit biologjik janë të përcaktuara në legjislacionin në fuqi për sigurinë dhe shëndetin në punë, të miratuara nga ministria përgjegjëse për shëndetësinë. Të dhënat për shëndetin dhe ekspozimin ruhen në mënyrë të përshtatshme që të jetë i mundur konsultimi në një datë të mëvonshme, bazuar në parimin e konfidencialitetit. Kur ndërmarrja pushon veprimtarinë, lista e punëmarrësve të ekspozuar dhe kartelat e shëndetit në punë dorëzohen pranë strukturave rajonale të shëndetit publik, në përputhje me legjislacionin dhe/ose praktikën kombëtare në fuqi.
6. Kur, si rezultat i mbikëqyrjes shëndetësore të kryer nga një mjek ose një profesionist i kujdesit shëndetësor në punë, një punëmarrës konstatohet me një sëmundje të identifikueshme ose efekt negativ për shëndetin si pasojë e ekspozimit në punë ndaj një agjenti kimik të rrezikshëm, ose kur konstatohet tejkalimi i një vlere kufi biologjike të detyrueshme, punëmarrësi informohet nga mjeku ose persona të tjerë të kualifikuar në mënyrë të përshtatshme për rezultatin që lidhet me atë personalisht përfshirë informacionin dhe këshillimin lidhur me çdo mbikëqyrje shëndetësore që ai duhet t’i nënshtrohet pas përfundimit të ekspozimit, dhe punëdhënësi:
a) rishikon vlerësimin e riskut; 
b) rishikon masat e parashikuara për të eliminuar ose reduktuar riskun; 
c) merr parasysh këshillën e profesionistit të kujdesit shëndetësor në punë për zbatimin e masave të kërkuara për eliminimin ose reduktimin e riskut, përfshirë mundësinë e caktimit të punëmarrësit në një punë alternative, ku nuk ka risk për ekspozim të mëtejshëm; 
ç) siguron mbikëqyrje të vazhdueshme shëndetësore dhe merr masa për rishikimin e gjendjes shëndetësore të punëmarrësve të tjerë që kanë qenë të ekspozuar në mënyrë të ngjashme, në përputhje me legjislacionin në fuqi për sigurinë dhe shëndetin në punë. Në raste të tilla mjeku i punës apo profesionisti i kujdesit shëndetësor në punë propozon që personat e ekspozuar t’i nënshtrohen një ekzaminimi mjekësor.

Neni 11
Konsultimi dhe pjesëmarrja e punëmarrësve

Konsultimi dhe pjesëmarrja e punëmarrësve dhe/ose e përfaqësuesve të tyre zhvillohet në përputhje me ligjin nr. 10237, datë 18.2.2010, “Për sigurinë dhe shëndetin në punë”.
Neni 12
Udhëzuesit praktikë

1. Për zbatimin e kësaj rregulloreje dhe bazuar në udhëzues ndërkombëtarë, ministri përgjegjës për shëndetësinë miraton udhëzues praktikë jo të detyrueshëm, për një periudhë kohe 1-(një) vjeçare nga koha e hyrjes në fuqi të kësaj rregulloreje:
a) Udhëzues praktik për përcaktimin dhe vlerësimin e riskut, si dhe për rishikimin dhe rregullimet e nevojshme;
b) Udhëzues praktik për masat parandaluese të përgjithshme për të kontrolluar riskun;
c) Udhëzues praktik për masat specifike mbrojtëse dhe parandaluese për të kontrolluar riskun;
ç) Udhëzues për monitorimin biologjik dhe mbikëqyrjen shëndetësore.













SHTOJCA I
VLERAT KUFI TË EKSPOZIMIT NDAJ AGJENTËVE KIMIKË NË PUNË (1)
 
“Vlerat kufi të ekspozimit në punë” janë vlera të detyrueshme, të bazuara në shëndet, të cilat përcaktojnë nivelet kufi të ekspozimit, poshtë të cilave, si rregull, nuk pritet të ketë pasoja negative lidhur me çdo substancë të dhënë, pas një ekspozimi ditor ose afat-shkurtër, gjatë gjithë viteve të punës.

	
Nr.
	CAS (2)
	EMRI I AGJENTIT
	VLERAT KUFI TË EKSPOZIMIT
	Shënim (3)

	
	
	
	8 orë (4)
	Afatshkurtër (5)
	

	
	
	
	mg/m3 (5)
	ppm (6)
	mg/m3
	ppm (7)
	

	1
	625-16-1
	Acetat terc-amili
	270
	50
	540
	100
	-

	2
	112-07-2
	Acetat butoksi-2-etili
	133
	20
	333
	50
	lëkurë

	3
	111-15-9
	Acetat etoksi-2-etili
	11
	2
	-
	-
	lëkurë

	4
	123-92-2
	Acetat izopentili
	270
	50
	540
	100
	-

	5
	626-38-0
	Acetat metil-1-butili
	270
	50
	540
	100
	-

	6
	110-49-6
	Acetat metioksi-2-etili
	-
	1
	-
	-
	lëkurë

	7
	108-65-6
	Acetat metoksi -2-metil-1-etili
	275
	50
	550
	100
	lëkurë

	8
	628-63-7
	Acetat pentili
	270
	50
	540
	100
	-

	9
	620-11-1
	Acetat pentili-3 
	270
	50
	540
	100
	-

	10
	108-05-4
	Acetat vinili 
	17,6
	5
	35,2
	10
	-

	11
	67-64-1
	Aceton
	1210
	500
	-
	-
	-

	12
	75-05-8
	Acetonitril 
	70
	40
	-
	-
	lëkurë 

	13
	64-19-7
	Acid acetik 
	25
	10
	-
	-
	-

	14
	64-18-6
	Acid formik 
	9
	5
	-
	-
	-

	15
	7697-37-2
	Acid nitrik 
	-
	-
	2,6
	1
	-

	16
	7664-38-2
	Acid ortofosforik 
	1
	-
	2
	-
	-

	17
	88-89-1
	Acid pikrik 
	0,1
	-
	-
	-
	-

	18
	79-09-4
	Acid propionik 
	31
	10
	62
	20
	-

	19
	144-62-7
	Acidi oksalik 
	1
	-
	-
	-
	-

	20
	7664-93-9
	Acidi sulfurik (mjegull)
	0,05
	-
	-
	-
	(10, 11)

	21
	107-18-6
	Alkol alilik 
	4,8
	2
	12,1
	5
	lëkurë

	22
	141-43-5
	Amino-2-etanol 
	2,5
	1
	7,6
	3
	lëkurë

	23
	7664-41-7
	Amoniak, anhidër 
	14
	20
	36
	50
	-

	24
	7440-22-4
	Argjend, metalik 
	0,1
	-
	-
	-
	-

	25
	
	Argjend, përbërje të tretshme, si Ag
	0,01
	-
	-
	-
	-

	26
	26628-22-8
	Azid natriumi 
	0,1
	-
	0,3
	-
	lëkurë

	27
	
	Barium (përbërje të tretshme, si Ba)
	0,5
	-
	-
	-
	-

	28
	7783-07-5
	Bihidrogjen selenuri 
	0,07
	0,02
	0,17
	0,05
	-

	29
	80-05-7
	Bisfenol A (pluhur i thithshëm)
	10
	-
	-
	-
	-

	30
	75-15-0
	Bisulfur karboni
	15
	5
	-
	-
	lëkurë

	31
	7726-95-6
	Brom 
	0,7
	0,1
	-
	-
	-

	32
	10035-10-6
	Bromur hidrogjeni 
	-
	-
	6,7
	2
	-

	33
	78-93-3
	Butanon
	600
	200
	900
	300
	-

	34
	111-76-2
	Butoksi-2-etanol 
	98
	20
	246
	50
	lëkurë

	35
	112-34-5
	(Butoksi-2-etoksi)-2- etanol 
	67,5
	10
	101,2
	15
	-

	36
	420-04-2
	Cianamid
	1
	0,58
	-
	-
	lëkurë

	37
	110-82-7
	Ciklohekzan
	700
	200
	-
	-
	-

	38
	108-94-1
	Ciklohekzanon
	40,8
	10
	81,6
	20
	lëkurë 

	39
	109-89-7
	Dietilaminë
	15
	5
	30
	10
	-

	40
	75-34-3
	Diklor-1,1-etan
	412
	100
	-
	-
	lëkurë

	14
	95-50-1
	Diklor-1,2-benzen
	122
	20
	306
	50
	lëkurë

	42
	106-46-7
	Diklor-1,4-benzen 
	122
	20
	306
	50
	-

	43
	124-40-3
	Dimetilaminë
	3,8
	2
	9,4
	5
	-

	44
	123-91-1
	Dioksan-1,4
	73
	20
	-
	-
	

	45
	124-38-9
	Dioksid karboni 
	9000
	5000
	-
	-
	-

	46
	105-60-2
	Epsilon-Kaprolaktam (pluhur dhe avull)
	10
	-
	40
	-
	-

	47
	60-29-7
	Eter dietilik
	308
	100
	616
	200
	-

	48
	115-10-6
	Eter dimetilik
	1920
	1000
	-
	-
	-

	49
	1634-04-4
	Eter metil-terc butilik
	183,5
	50
	367
	100
	-

	50
	140-88-5
	Etilakrilat
	21
	5
	42
	10
	-

	51
	75-04-7
	Etilaminë
	9,4
	5
	-
	-
	-

	52
	100-41-4
	Etilbenzen
	442
	100
	884
	200
	lëkurë

	53
	107-21-1
	Etilenglikol 
	52
	20
	104
	40
	lëkurë

	54
	110-80-5
	Etoksi-2- etanol
	8
	2
	-
	-
	lëkurë

	55
	98-83-9
	Fenil-2-propen
	246
	50
	492
	100
	-

	56
	108-95-2
	Fenol
	8
	2
	16
	4
	lëkurë 

	57
	7782-41-4
	Fluor 
	1,58
	1
	3,16
	2
	-

	58
	7664-39-3
	Fluorur hidrogjeni 
	1,5
	1,8
	2,5
	3
	-

	59
	
	Fluorure, inorganike
	2,5
	-
	-
	-
	-

	60
	7803-51-2
	Fosfinë
	0,14
	0,1
	0,28
	0,2
	-

	61
	75-44-5
	Fosgjen
	0,08
	0,02
	0,4
	0,1
	-

	62
	110-43-0
	Heptanon-2
	238
	50
	475
	100
	lëkurë

	63
	106-35-4
	Heptanon-3
	95
	20
	-
	-
	-

	64
	1305-62-0
	Hidroksid kalciumi 
	5
	-
	-
	-
	-

	65
	7580-67-8
	Hidrur litiumi 
	0,025
	-
	-
	-
	-

	66
	78-78-4
	Izopentan
	3000
	1000
	-
	-
	-

	67
	
	Kallaj (përbërjet inorganike, si Sn)
	2
	-
	-
	-
	-

	68
	7782-50-5
	Klor 
	-
	-
	1,5
	0,5
	-

	69
	75-45-6
	Klordifluormetan
	3600
	1000
	-
	-
	-

	70
	75-00-3
	Kloretan
	268
	100
	-
	-
	-

	71
	67-66-3
	Kloroform 
	10
	2
	-
	-
	lëkurë

	72
	7647-01-0
	Klorur hidrogjeni 
	8
	5
	15
	10
	-

	73
	1319-77-3
	Krezol (gjithë izomerët)
	22
	5
	-
	-
	-

	74
	
	Krom (II) inorganik dhe Krom (III) Përbërje inorganike (të patretshme) 
	2
	-
	-
	-
	-

	75
	7440-47-3
	Krom, Metal
	2
	-
	-
	-
	-

	76
	1330-20-7
	Ksilen, izomere të përziera, i pastër 
	221
	50
	442
	100
	lëkurë

	77
	98-82-2
	Kumen
	100
	20
	250
	50
	lëkurë

	78
	108-38-3
	m- Ksilen
	221
	50
	442
	100
	lëkurë

	79
	108-67-8
	Mesitilen (Trimetilbenzenët)
	100
	20
	-
	-
	(10)

	80
	67-56-1
	Metanol
	260
	200
	-
	-
	Lëkurë

	81
	80-62-6
	Metil metakrilat 
	-
	50
	-
	100
	-

	82
	108-10-1
	Metil-4-pentanon-2
	83
	20
	208
	50
	-

	83
	110-12-3
	Metil-5-hekzanon-2
	95
	20
	-
	-
	-

	84
	541-85-5
	Metil-5-heptanon-3 
	53
	10
	107
	20
	-

	85
	96-33-3
	Metilakrilat
	18
	5
	36
	10
	-

	86
	624-83-9
	Metilizocianat 
	-
	-
	0,02
	-
	-

	87
	107-98-2
	Metoksi-1-propanol -2
	375
	100
	568
	150
	Lëkura

	88
	109-86-4
	Metoksi-2-etanol 
	-
	1
	-
	-
	Lëkurë

	89
	111-77-3
	(Metoksi-2-etoksi)- 2- etanol 
	50,1
	10
	-
	-
	Lëkurë

	90
	34590-94-8
	(Metoksi-2-metiletoksi)-propanol
	308
	50
	-
	-
	Lëkurë

	91
	
	
	
	
	
	
	Error! Reference source not found.

	92
	
	Mërkuri dhe komponimet dyvalente inorganike përfshirë oksidin e mërkurit dhe klorurin e mërkurit (matur si mërkur)
	0,02
	-
	-
	-
	
(9)Error! Reference source not found.

	93
	108-90-7
	Monoklorbenzen
	23
	5
	70
	15
	-

	94
	108-90-7
	Monoklorbenzen
	23
	5
	70
	15
	-

	95
	10102-43-9
	Monoksid azoti
	30
	25
	-
	-
	-

	96
	110-91-8
	Morfolinë
	36
	10
	72
	20
	-

	97
	127-19-5
	N,N-Dimetilacetamid 
	36
	10
	72
	20
	Lëkurë

	98
	68-12-2
	N,N-Dimetilformamid
	15
	5
	30
	10
	Lëkurë

	99
	91-20-3
	Naftalen
	50
	10
	-
	-
	-

	100
	141-32-2
	n-Butilakrilat
	11
	2
	53
	10
	-

	101
	463-82-1
	Neopentan
	3000
	1000
	-
	-
	-

	102
	110-54-3
	n-Hekzan
	72
	20
	-
	-
	-

	103
	142-82-5
	n-Heptan
	2085
	500
	-
	-
	-

	104
	54-11-5
	Nikotinë
	0,5
	-
	-
	-
	Lëkurë

	105
	98-95-3
	Nitrobenzeni
	1
	0,2
	-
	-
	Lëkurë

	106
	872-50-4
	n-Metil pirolidon-2 
	40
	10
	80
	20
	Lëkurë

	107
	95-47-6
	o-Ksilen
	221
	50
	442
	100
	Lëkurë

	108
	10026-13-8
	Pentaklorur fosfori
	1
	-
	-
	-
	-

	109
	109-66-0
	Pentan
	3000
	1000
	-
	-
	-

	110
	1314-80-3
	Pentasulfur difosfori
	1
	-
	-
	-
	-

	111
	1314-56-3
	Pentoksid difosfori
	1
	-
	-
	-
	-

	112
	110-85-0
	Piperazina
	0,1
	-
	0,3
	-
	-

	113
	8003-34-7
	Piretrum (i pastruar nga laktonet sensitizuese)
	1
	-
	-
	–
	-

	114
	110-86-1
	Piridinë
	15
	5
	-
	-
	-

	115
	106-42-3
	p-Ksilen
	221
	50
	442
	100
	Lëkurë

	116
	7440-06-4
	Platin, metalik 
	1
	-
	-
	-
	-

	117
	
	Plumb inorganik dhe përbërje të tij 
	0,15
	-
	
	(8)

	118
	108-46-3
	Resorcinë
	45
	10
	-
	-
	Lëkurë

	119
	3689-24-5
	Sulfotep 
	0,1
	-
	-
	-
	Lëkurë

	120
	7783-06-04
	Sulfur hidrogjeni 
	7
	5
	14
	10
	-

	121
	109-99-9
	Tetrahidrofuran
	150
	50
	300
	100
	Lëkurë

	122
	108-88-3
	Toluen
	192
	50
	384
	100
	Lëkurë

	123
	121-44-8
	Trietilaminë
	8,4
	2
	12,6
	3
	Lëkurë

	124
	71-55-6
	Triklor-1,1,1- etan
	555
	100
	1100
	200
	-

	125
	120-82-1
	Triklor-1,2,4- benzen
	15,1
	2
	37,8
	5
	Lëkurë

	126
	526-73-8
	Trimetil-1,2,3-benzen
	100
	20
	-
	-
	-

	127
	95-63-6
	Trimetil-1,2,4-benzen
	100
	20
	-
	-
	-


_________________
1 Kjo listë përfshin vlerat kufi indikative të ekspozimit në punë të ndodhura në direktivat e Bashkimit Evropian 91/322/KEE, 2000/39/KE, 2006/15/KE dhe 2009/161/KE.
2 CAS, Numri i Regjistrit të Shërbimit të Abstrakteve Kimike. 
3 Fjala “Lëkurë” te kolona “Shënim” për një “Vlerë kufi të ekspozimit” tregon mundësinë e një marrjeje të rëndësishme nëpërmjet lëkurës.
4 Matur ose llogaritur në lidhje me një mesatare të ponderuar në kohë për një periudhë referimi prej 8 orësh. 
5 Vlerë kufi e ekspozimit afatshkurtër. Një vlerë kufi mbi të cilën nuk duhet të ndodhë ekspozimi dhe është e lidhur me një periudhë prej 5 minutash, përveç rasteve kur është specifikuar ndryshe.
6 mg/mg3: miligram për metër kub ajër në 20°C dhe 101,3 KPa.
7 ppm: pjesë për milion sipas volumit në ajër (ml/m3).
8 Kjo vlerë kufi për plumbin është e detyrueshme në vendet e Bashkimit Evropian, sipas direktivës 98/24/ KE. 
9 Gjatë monitorimit të ekspozimit ndaj mërkurit dhe përbërjeve të tij inorganike dyvalente, duhet të merren parasysh teknikat përkatëse të monitorimit biologjik që plotësojnë Vlerat Kufi Indikative të Ekspozimit në Punë.
10 Gjatë përzgjedhjes së një metode të përshtatshme për monitorimin e ekspozimit, merren parasysh kufizimet potenciale dhe interferencat që mund të shfaqen në praninë e përbërjeve të tjera të squfurit.
11 Mjegulla përcaktohet si fraksion toraksi (fraksion i grimcave të inhaluara, që janë në gjendje të kalojnë përtej laringut).







SHTOJCA II
VLERA KUFI BIOLOGJIKE TË DETYRUESHME DHE MASAT E MBIKËQYRJES SHËNDETËSORE

1. Monitorimi biologjik përfshin matjen e nivelit të plumbit në gjak (PbGj) duke përdorur spektrometrinë e absorbimit atomik ose një metodë që jep rezultate të njëvlershme. Vlera kufi biologjike e detyrueshme është:
70 μg Pb/100 ml gjak.
2. Mbikëqyrja shëndetësore kryhet nëse:
a) ekspozimi ndaj përqendrimit të plumbit në ajër është më i madh se 0,075 mg/metër kub, e llogaritur si një mesatare e ponderuar në kohë për 40 orë në javë; ose
b) niveli i plumbit në gjak te punëmarrësi është më i lartë se 40 μg Pb/100 ml gjak.
3. Udhëzime praktike për monitorimin biologjik dhe mbikëqyrjen shëndetësore përgatiten në përputhje me nenin 12 të kësaj rregulloreje.

SHTOJCA III
NDALIME

Prodhimi, fabrikimi ose përdorimi në punë i agjentëve kimikë dhe veprimtarive që përfshijnë agjentët kimikë të përcaktuar më poshtë janë të ndaluara. Ndalimi nuk zbatohet nëse agjenti kimik është i pranishëm në një agjent tjetër kimik, ose si pjesë përbërëse e mbetjeve, me kusht që përqendrimi i tij të jetë më i ulët se kufiri i specifikuar.
Agjentët kimikë:
Nr. CAS 91-59-8	ß-Naftilamina dhe kripërat e saj (mbi 0,1% m/m);
Nr. CAS 92-67-1	Amino-4-bifenili dhe kripërat e tij (mbi 0,1% m/m);
Nr. CAS 92-87-5	Benzidina dhe kripërat e saj (mbi 0,1% m/m);
Nr. CAS 92-93-3	Nitro-4-bifenili (mbi 0,1%).















VENDIM
Nr. 523, datë 6.8.2014

PËR MIRATIMIN E RREGULLORES “PËR KËRKESAT MINIMALE TË SIGURISË DHE SHËNDETIT PËR MBROJTJEN E PUNËMARRËSVE LIDHUR ME PUNËN E KRAHUT ME NGARKESA”[footnoteRef:7] DHE PËR SHFUQIZIMIN E PIKAVE 15.1 DERI 15.10, TË ANEKSIT V, TË VENDIMIT NR. 312, DATË 5.5.2010, TË KËSHILLIT TË MINISTRAVE, “PËR MIRATIMIN E RREGULLORES PËR SIGURINË NË KANTIER” [7:  Direktiva e BE-së 90/269/KEE, e datës 29 maj 1990, “Për kërkesat minimale të shëndetit dhe sigurisë për mbajtjen manuale të ngarkesave kur ka një risk, veçanërisht të dëmtimeve të shpinës për punonjësit” (direktiva e katërt individuale, në kuptim të nenit 16 (1), të direktivës 89/391/KEE)     Nr. CELEX: 31990L0269.] 


Në mbështetje të nenit 100 të Kushtetutës dhe të neneve 38, pika 2, shkronja “b”, 39, pika 1, shkronja “b”, e 44, pika 1, të ligjit nr. 10237, datë 18.2.2010, “Për sigurinë dhe shëndetin në punë”, me propozimin e ministrit të Shëndetësisë, Këshilli i Ministrave 

VENDOSI:

1. Miratimin e rregullores “Për kërkesat minimale të sigurisë dhe shëndetit për mbrojtjen e punëmarrësve lidhur me punën e krahut me ngarkesa”, sipas tekstit që i bashkëlidhet këtij vendimi.
2. Pikat nga 15.1 deri te 15.10, të aneksit V, të vendimit nr. 312, datë 5.5.2010, të Këshillit të Ministrave, “Për miratimin e rregullores për sigurinë në kantier”, që kanë të bëjnë me objektin e kësaj rregulloreje, si dhe të gjitha aktet nënligjore që bien ndesh me të, shfuqizohen.
3. Ngarkohen të gjitha ministritë dhe institucionet në varësi të tyre për ndjekjen dhe zbatimin e këtij vendimi.
Ky vendim hyn në fuqi 6 muaj pas botimit në Fletoren Zyrtare.
KRYEMINISTRI
Edi Rama 

RREGULLORE 
PËR KËRKESAT MINIMALE TË SIGURISË DHE SHËNDETIT PËR MBROJTJEN E PUNËMARRËSVE LIDHUR ME PUNËN E KRAHUT ME NGARKESA

Neni 1
Qëllimi dhe fusha e zbatimit

1. Qëllimi i kësaj rregulloreje është përcaktimi i kërkesave minimale për mbrojtjen e sigurisë dhe shëndetit të punëmarrësve, lidhur me punën e krahut me ngarkesa, kur ka risk për shëndetin, veçanërisht për dëmtime muskulo-skeletore.
2. Rregullorja zbatohet për të gjitha subjektet dhe vendet e punës, brenda fushës së zbatimit të ligjit nr. 10237, datë 18.2.2010, “Për sigurinë dhe shëndetin në punë”, ku zhvillohet një veprimtari pune ose formim për punën e krahut. 
Neni 2
Përkufizime 

Për qëllim të kësaj rregulloreje, termat e përdorur kanë kuptimet e mëposhtme:
a) “Punë krahu me ngarkesa” është çdo mënyrë e transportimit, ose mbajtjes së një ngarkese, nga një ose më shumë punëmarrës, përfshirë ngritjen, uljen, shtyrjen, tërheqjen, mbështetjen ose lëvizjen e një ngarkese, e cila për shkak të karakteristikave të saj, ose të kushteve ergonomike të pafavorshme, përfshin një risk, veçanërisht për çrregullime muskulo-skeletore, për punëmarrësit;
b) “Ergonomia” është një disiplinë, e cila fokusohet te parimet e projektimit të elementeve të sistemit të punës, përfshirë objektet, proceset dhe kushtet e punës, që t’i përshtaten njeriut, me qëllim zvogëlimin e sforcimit fizik, parehatisë dhe risqeve.

Neni 3
Detyrimet e punëdhënësit 

1. Punëdhënësi merr masat e duhura organizative, ose përdor mjetet e përshtatshme, në veçanti pajisjet mekanike, për të shmangur nevojën për punën e krahut me ngarkesa, nga ana e punëmarrësve. 
2. Në rastet kur nevoja për punën e krahut me ngarkesa nuk mund të shmanget, sipas pikës 1 të këtij neni, punëdhënësi merr masat e duhura organizative, përdor pajisjet e përshtatshme ose u vë në dispozicion punëmarrësve pajisjet e nevojshme, sipas shtojcës I të kësaj rregulloreje, për të zvogëluar riskun nga puna e krahut me ngarkesa.
3. Në çdo rast kur puna e krahut me ngarkesa nuk mund të shmanget, punëdhënësi e organizon punën dhe vendet e punës, në mënyrë të tillë që, puna e krahut me ngarkesa të jetë sa më e sigurt dhe e shëndetshme. Për këtë, punëdhënësi ndër të tjera:
 a) Vlerëson, paraprakisht nëse është e mundur, kushtet e sigurisë dhe shëndetit për llojin e punës dhe, në veçanti, shqyrton karakteristikat e ngarkesave, sipas shtojcës I; nëse vlerësimi tregon një risk domethënës për dëmtime muskulo-skeletore të shpinës, atëherë, personi përgjegjës për sigurinë dhe shëndetin në punë, kryen një vlerësim më specifik, duke pasur parasysh vlerat udhëzuese të shtojcës II.
 b) Merr masat e duhura për të shmangur, ose zvogëluar, riskun për punëmarrësit, veçanërisht për dëmtime muskulo-skeletore, duke pasur parasysh karakteristikat e mjedisit dhe veprimtarisë së punës, sipas shtojcës I.
4. Në bazë të germës “c”, të pikës 5, të nenit 6, të ligjit nr. 10237, datë 18.2.2010, “Për sigurinë dhe shëndetin në punë”, në çdo rast kur punëdhënësi i cakton punëmarrësit punë krahu me ngarkesa, ai duhet të ketë parasysh faktorët individualë të riskut, përfshirë aftësitë fizike të punëmarrësit, siç përcaktohet në shtojcën II të kësaj rregulloreje dhe rezultatet e ekzaminimeve mjekësore, të kryera sipas legjislacionit në fuqi.
5. Në rastet kur është e nevojshme të vlerësohen aftësitë shëndetësore të punëmarrësit, sipas pikës 4 të këtij neni, punëdhënësi është i detyruar të sigurojë mbikëqyrje shëndetësore.

Neni 4
Informimi dhe formimi i punëmarrësve 

1. Punëdhënësi informon punëmarrësit dhe/ose përfaqësuesit e tyre mbi të gjitha masat që zbatohen për mbrojtjen e sigurisë dhe shëndetit lidhur me punën e krahut me ngarkesa.
Punëdhënësi siguron që, punëmarrësit dhe/ose përfaqësuesit e tyre, të marrin informacione të përgjithshme dhe, kur është e mundur, informacione të hollësishme lidhur me: 
a) Peshën dhe karakteristika të tjera të ngarkesës, të tilla si qendra e gravitetit, e anës më të rëndë, kur një ngarkesë ngarkohet në mënyrë të pabalancuar;
b) Riskun e veçantë për dëmtime muskulo-skeletore.
2. Punëdhënësi u siguron punëmarrësve udhëzime dhe formim të duhur, për mënyrën korrekte të punës së krahut me ngarkesa dhe risqet ndaj të cilave ata mund të ekspozohen, veçanërisht nëse puna e krahut me ngarkesa nuk kryhet në mënyrë korrekte, sipas shtojcave I dhe II të kësaj rregulloreje. 
Në këto formime duhet të ushtrohen teknikat e duhura për ngritjen lart, mbajtjen dhe shtyrjen/tërheqjen. Është e përshtatshme që të përfshihen ekspertë të tillë si fizioterapistë dhe/ose ergoterapistë.
Neni 5
Konsultimi dhe pjesëmarrja e punëmarrësve 

Konsultimi dhe pjesëmarrja e punëmarrësve dhe/ose e përfaqësuesve të tyre zhvillohet në përputhje me ligjin nr. 10237, datë 18.2.2010, “Për sigurinë dhe shëndetin në punë”.
Neni 6
Mbikëqyrja shëndetësore

1. Punëdhënësi organizon mbikëqyrjen shëndetësore të punëmarrësve në përputhje me legjislacionin në fuqi dhe praktikën për sistemin e mbikëqyrjes shëndetësore, në rastet kur:
a) Vlerësimi i riskut tregon një risk për shëndetin dhe sigurinë e tyre si pasojë e punës së krahut me ngarkesa, 
b) Është e nevojshme të sigurohet, që aftësitë fizike dhe kapacitetet shëndetësore të punëmarrësit janë të përshtatshme për detyrën e ngarkuar, bazuar në nenin 6(2),
c) Një punëmarrës vuan nga një çrregullim shëndetësor, që dyshohet të jetë rezultat i ngarkesës së punës së krahut me ngarkesa.
2. Rezultatet e mbikëqyrjes shëndetësore merren në konsideratë kur zbatohen masat parandaluese në vendin specifik të punës. 
3. Në përputhje me legjislacionin dhe praktikat kombëtare për sistemin e mbikëqyrjes shëndetësore:
a) Punëmarrësit kanë akses në rezultatet e mbikëqyrjes shëndetësore, që ka lidhje me ta dhe 
b) Punëmarrësit që preken, ose punëdhënësi, mund të kërkojnë rishikimin e rezultateve të mbikëqyrjes shëndetësore.
4. Të dhënat e mbikëqyrjes shëndetësore, përfshirë përfundimet për aftësinë për punë, për secilin punëmarrës, dokumentohen dhe përditësohen nga mjeku i punës, në përputhje me legjislacionin për mbikëqyrjen shëndetësore dhe për mbrojtjen e të dhënave personale. Të dhënat për shëndetin e punëmarrësve ruhen në mënyrë të përshtatshme, që të jetë i mundur konsultimi në një datë të mëvonshme, bazuar në parimin e konfidencialitetit. Punëmarrësi, me kërkesë të tij/saj, ka akses te të dhënat e kartelës së tij të shëndetit në punë. Kopje të kartelave të shëndetit në punë u vihen në dispozicion autoriteteve kompetente, me kërkesë të tyre.

SHTOJCA I
FAKTORË REFERENCE PËR PUNËN E KRAHUT ME NGARKESA

1. Karakteristikat e ngarkesës 
Puna e krahut me ngarkesa mund të paraqesë risk për shëndetin, veçanërisht për dëmtime muskulo-skeletore nëse ngarkesa është: 
- tepër e rëndë, ose tepër e madhe;
- voluminoze, ose e vështirë për t’u kapur;
- e paqëndrueshme, ose me përmbajtje që mund të zhvendoset;
- e pozicionuar në një mënyrë që bën të detyrueshme mbajtjen ose manipulimin në një distancë të madhe nga trungu (më shumë se 0.25 m), ose me një përkulje ose përdredhje të trungut; dhe
- me risk shtesë për shkak të kontureve dhe/ose dendësisë së saj, veçanërisht në rastin e një përplasjeje.
2. Aktiviteti fizik i nevojshëm 
Një aktivitet fizik mund të paraqesë risk, veçanërisht për dëmtime të sistemit muskulo-skeletor, në rastet kur:
- është i tepruar;
- arrihet vetëm me anë të një lëvizjeje përdredhëse të trungut; 
- mund të rezultojë në një lëvizje të menjëhershme të ngarkesës;
- realizohet duke e mbajtur trupin në një pozicion të paqëndrueshëm.
3. Karakteristikat e mjedisit të punës 
Karakteristikat e mjedisit të punës mund të rrisin riskun, veçanërisht për dëmtime të shpinës, nëse:
- nuk ka hapësirë të mjaftueshme për të zhvilluar veprimtarinë me ngarkesa, në veçanti në drejtim vertikal;
- dyshemeja është e pasheshuar (jo e njëtrajtshme), duke paraqitur rreziqe për pengime, ose është e rrëshqitshme, për llojin e veshjes së këmbëve të punëmarrësit,
- vendi i punës, ose mjedisi i punës, nuk lejon mbajtjen e ngarkesave në një lartësi të sigurt, ose mbajtjen e trupit të punëmarrësit në një pozicion të përshtatshëm; 
- ka ndryshime në nivelin e dyshemesë ose sipërfaqes së vendit të punës, të cilat kërkojnë manipulimin e ngarkesave në nivele të ndryshme;
- dyshemeja ose vendi ku qëndron këmba janë të paqëndrueshme;
- temperatura, lagështia ose ajrimi janë të papërshtatshme.
4. Kërkesat e veprimtarisë 
Veprimtaria mund të përbëjë risk, veçanërisht për dëmtimin e sistemit muskulo-skeletor, nëse ajo përfshin një ose më shumë nga kërkesat e mëposhtme:
- aktivitete fizike të tejzgjatura, më të shpeshta seç duhet, ose që detyrojnë një qëndrim statik të shtyllës kurrizore; 
- një periudhë çlodhjeje e pamjaftueshme;
- distanca të tepruara të ngritjes, uljes ose mbajtjes;
- një ritëm pune, të përcaktuar nga procesi i punës, i cili nuk mund të ndryshohet nga punëmarrësi.

SHTOJCA II
FAKTORËT INDIVIDUALË TË RISKUT 

Punëmarrësi mund të jetë në risk nëse ai:
- është i papërshtatshëm për të kryer detyrën në fjalë nga pikëpamja fizike, si obeziteti apo mbipesha, ose nga pikëpamja shëndetësore, si probleme me zemrën dhe me qarkullimin e gjakut;
- mban veshje, këpucë ose aksesorë të tjerë personalë të papërshtatshëm;
- nuk ka njohuri, ose formim të mjaftueshëm apo të përshtatshëm.
Gjatë kryerjes së vlerësimit për situatat e punës së krahut me ngarkesa, kur ka risk veçanërisht për dëmtime të sistemit muskulo-skeletor të punëmarrësve, merren parasysh njëkohësisht faktorët e ndryshëm të renditur në shtojcat I dhe II.

SHTOJCA III
VLERAT KUFI PËR PUNËN E KRAHUT ME NGARKESA

Vlerat kufi të ngarkesës (pesha maksimale) dhe vlerat kufi të ngarkesës kumulative për ngritjen dhe lëvizjen e ngarkesave, me dy duar, në ditë pune, ose turn, për burra dhe gra, në pozicion bazë, në këmbë dhe në kushte pune optimale janë:

	Mosha
	Vlerat kufi të ngarkesës[footnoteRef:8] (kg)  [8:  Vlera kufi e ngarkesës është pesha e çdo ngarkese të vetme e cila nuk duhet të tejkalohet në çfarëdo lloj rrethane. ] 

	Vleratkufi kumulative 
të ngarkesës[footnoteRef:9] (kg) [9:  Vlera kufi kumulative e ngarkesës përbën peshën shumatore, rezultat i peshave të mbajtura dhe numrit të rrugëve në ditë ose turn, e cila nuk duhet të tejkalohet në çfarëdo lloj rrethane. ] 


	
	Mashkull  Femër    Mashkull       Femër

	18 – 29 vjeç
	45 kg
	15 kg
	7.500
	6.500

	30 – 39 vjeç
	45 kg
	15 kg
	7.500
	6.500

	40 – 49 vjeç
	40 kg
	15 kg
	6.500
	6.500

	50 – 65 vjeç
	35 kg
	10 kg
	5.500
	5.000



Përfshirja e punëmarrëseve femra dhe e punëmarrësve të rinj në punën me ngarkesa të jetë i kufizuar dhe në çdo rast pesha maksimale e ngarkesës të jetë shumë më pak sesa ajo që lejohet për burrat.
Gratë shtazën nuk duhet të caktohen në punë me ngarkesa gjatë shtatzënisë dhe dhjetë javë pas lindjes, nëse mjeku specialist është i mendimit se kjo punë mund të rrezikojë shëndetin e nënës dhe të fëmijës.
Kur kushtet e punës nuk janë optimale, pesha e ngarkesës duhet të reduktohet në mënyrë të përshtatshme. Kushtet jo optimale konsiderohen të tilla si vështirësi të kapjes, dysheme të pasheshuar, pozicione pune fiziologjikisht të pafavorshme, mbajtja e ngarkesës me riskun për t’u rrëzuar, mungesa e formës fizike të punëmarrëse etj.
Ngarkesat që peshojnë 30-45 kg, mund të ngrihen nga burrat, në mënyrë të vazhdueshme për maksimumi një orë. Pushimet ndërmjet seksioneve të kohës për ngritjen e ngarkesave nuk duhet të jenë më të shkurtra se 30 minuta.
Për punëmarrësit me aftësi të kufizuara, sipas legjislacionit në fuqi, përpara se t’u ngarkohet punë krahu me ngarkesa, nevojitet rekomandimi nga mjeku i punës.

VENDIM
Nr. 524, datë 6.8.2014

PËR DHËNIEN NË PËRDORIM TË PËRKOHSHËM, PA SHPËRBLIM, NGA MINISTRIA E MBROJTJES MINISTRISË SË PUNËVE TË BRENDSHME, TË AMBIENTEVE TË REPARTIT USHTARAK NR. 5010, NË BUNAVI, VLORË, PËR ZHVILLIMIN E KURSEVE BAZË TË POLICISË, PËR VITIN 2014

Në mbështetje të nenit 100 të Kushtetutës dhe të neneve 10 e 12, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Punëve të Brendshme, Këshilli i Ministrave

VENDOSI:

1. Dhënien në përdorim të përkohshëm, pa shpërblim, për një periudhë 6-mujore, nga Ministria e Mbrojtjes Ministrisë së Punëve të Brendshme, të katit të parë e të dytë të objektit nr. 3 dhe të tre poligonëve që ndodhen në repartin ushtarak nr. 5010, në Bunavi, Vlorë, për zhvillimin e kurseve bazë të policisë, për vitin 2014. 
2. Ministrisë së Punëve të Brendshme i ndalohet ta ndryshojë destinacionin e ambienteve të repartit ushtarak të përcaktuar në pikën 1 të këtij vendimi, ta tjetërsojë ose t’ua japë në përdorim të tretëve. 
3. Me përfundimin e kurseve bazë të policisë përpara afatit të përcaktuar në këtë vendim, reparti ushtarak nr. 5010, në Bunavi, Vlorë, t’i kthehet Ministrisë së Mbrojtjes.
4. Ngarkohen Ministria e Mbrojtjes dhe Ministria e Punëve të Brendshme të lidhin një marrëveshje të përbashkët për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama 

VENDIM
Nr. 525, datë 6.8.2014

PËR EMËRIMIN E DY ANËTARËVE TË KOMISIONIT KOMBËTAR TË PËRZGJEDHJES PËR TND-në

Në mbështetje të nenit 100 të Kushtetutës dhe të pikës 2, të nenit 31, të ligjit nr. 152/2013, “Për nëpunësin civil”, të ndryshuar, me propozimin e ministrit të Shtetit për Inovacionin dhe Administratën Publike, Këshilli i Ministrave



VENDOSI:

1. Emërimin si anëtarë të Komisionit Kombëtar të Përzgjedhjes për TND-në, të:
- Z. Agron Dhima;
- Znj. Irena Beqiraj.
2. Në zbatim të pikës 2, të nenit 31, të ligjit nr. 152/2013, “Për nëpunësin civil”, dhe të pikës 3, të kreut XI, të vendimit nr. 118, datë 5.3.2014, të Këshillit të Ministrave, “Për procedurat e emërimit, rekrutimit, menaxhimit dhe përfundimit të marrëdhënies në shërbimin civil të nëpunësve civilë të nivelit të lartë drejtues dhe të anëtarëve të TND-së”, mandati i këtyre anëtarëve fillon në mbledhjen e parë konstituive të KKP-së dhe kohëzgjatja e tij përcaktohet në bazë të shortit që do të organizohet për këtë qëllim.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama 

VENDIM
Nr. 526, datë 6.8.2014

PËR KATEGORITË E PERSONAVE ME AFTËSI TË KUFIZUARA QË TRAJTOHEN ME PËRPARËSI SI PËRFITUES TË PROGRAMEVE SOCIALE TË STREHIMIT

Në mbështetje të nenit 100 të Kushtetutës dhe të nënndarjes “i”, të shkronjës “c”, të pikës 1, të nenit 5, të ligjit nr. 9232, datë 13.5.2004, “Për programet sociale të strehimit të banorëve të zonave urbane”, të ndryshuar, me propozimin e ministrit të Zhvillimit Urban dhe Turizmit, Këshilli i Ministrave

VENDOSI: 

1. Përfitojnë përparësi për t’u trajtuar si përfitues të programeve sociale të strehimit kategoritë e personave me aftësi të kufizuara, në kuptim të ligjeve nr. 9355, datë 10.3.2005, “Për ndihmën dhe shërbimet shoqërore”, të ndryshuar, dhe nr. 8098, datë 28.3.1996, “Për statusin e të verbrit”, të ndryshuar, të cilët plotësojnë kriteret e përcaktuara në nenin 5, të ligjit nr. 9232, datë 13.5.2004, “Për programet sociale të strehimit të banorëve të zonave urbane”, të ndryshuar, të grupuar si më poshtë vijon: 
a) Të gjithë personat me mungesë të plotë ose të pjesshme shikimi, të lindur ose të fituar, të cilët, sipas kritereve mjekësore, janë të paaftë për punë në kushte normale;
b) Paraplegjikët dhe tetraplegjikët, të cilët deklarohen me vendim të Komisionit Mjekësor të Caktimit të Aftësisë për Punë se janë bërë të tillë, pavarësisht nga shkaku dhe mosha;
c) Personat me aftësi të kufizuar, të cilët deklarohen të paaftë për punë, me vendim të Komisionit Mjekësor të Caktimit të Aftësisë për Punë;
ç) Personat të cilët janë deklaruar invalidë pune, me vendim të Komisionit Mjekësor të Caktimit të Aftësisë për Punë, që përfitojnë pension invaliditeti dhe shtesë mujore mbi të, sipas statusit të invalidit të punës. 
2. Kategorive të përcaktuara në pikën 1, të këtij vendimi, u jepet prioritet duke i pikëzuar në formatin tip të sistemit të pikëzimit, i cili miratohet nga këshilli i njësisë së qeverisjes vendore për çdo program strehimi dhe që shërben për klasifikimin e kërkesave për strehim nga organet e qeverisjes vendore.
3. Ngarkohen organet e qeverisjes vendore për zbatimin e këtij vendimi. 
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama 

VENDIM
Nr. 527, datë 6.8.2014

PËR MIRATIMIN E PROCEDURAVE, KRITEREVE DHE PËRPARËSIVE PËR PËRFITIMIN E GRANTIT TË MENJËHERSHËM PËR BANESAT ME KOSTO TË ULËT

Në mbështetje të nenit 100 të Kushtetutës dhe të shkronjave “a” dhe “b”, të pikës 1, të nenit 25/1, të ligjit nr. 9232, datë 13.5.2004, “Për programet sociale të strehimit të banorëve të zonave urbane”, të ndryshuar, me propozimin e ministrit të Zhvillimit Urban dhe Turizmit, Këshilli i Ministrave.

VENDOSI:

1. Miratimin e procedurave, kritereve dhe përparësive që zbatohen nga njësitë e qeverisjes vendore dhe organet qendrore për akordimin dhe përfitimin e grantit të menjëhershëm për banesat me kosto të ulët. 
2. Njësitë e qeverisjes vendore, brenda datës 30 janar të çdo viti, paraqesin kërkesat për grante të menjëhershme për banesat me kosto të ulët, pranë ministrisë që mbulon çështjet e strehimit, të shoqëruar me kostot financiare për çdo familje.
3. Ministria, brenda muajit mars, planifikon në buxhetin e shtetit fondet për vitin pasardhës për grantet e menjëhershme, bazuar në kërkesat vjetore të bashkive, sa herë që zbatohen programe të banesave me kosto të ulët.
4. Njësitë e qeverisjes vendore gjatë hartimit të listave të përfituesve, u japin përparësi kategorive të përcaktuara në pikën 5, të këtij vendimi, duke pikëzuar këto kategori në formatin tip të sistemit të pikëzimit, i cili miratohet nga këshilli i njësisë së qeverisjes vendore, për programin e banesave me kosto të ulët, dhe që shërben për klasifikimin e kërkesave për strehim nga organet e qeverisjes vendore.
5. Kriteret dhe përparësitë për përfitimin e grantin të menjëhershëm janë këto:
a) Familjet që kanë në përbërje persona me aftësi të kufizuara, si më poshtë vijon:
 i) persona me mungesë të plotë ose të pjesshme shikimi, të lindur ose të fituar, të cilët, sipas kritereve mjekësore, janë të paaftë për punë në kushte normale dhe që kanë nevojë për kujdestarë;
ii) paraplegjikë dhe tetraplegjikë të cilët, me vendim të Komisionit Mjekësor të Caktimit të Aftësisë për Punë, deklarohen se janë bërë të tillë, pavarësisht nga shkaku dhe mosha e që kanë nevojë për kujdestarë;
iii) persona me çrregullime të shëndetit mendor, që kanë nevojë për përkujdesje; 
b) Individët me statusin e jetimit, që nga çasti i daljes nga qendrat e përkujdesjes shoqërore e deri në moshën 30 vjeç. 
6. Familjet që plotësojnë kushtet e përcaktuara në pikën 5 të këtij vendimi, përfitojnë grantin e menjëhershëm, përkatësisht, në masën:
a) 5 për qind të vlerës së banesës me kosto të ulët, familjet e përmendura në shkronjën “a” të pikës 5, me të ardhura maksimale mujore nga 100-120 për qind të të ardhurave mesatare të përcaktuara për prefekturën;
b) 10 për qind të vlerës së banesës me kosto të ulët, familjet e përmendura në shkronjën “a” të pikës 5, me të ardhura maksimale mujore nga 0-99 për qind të të ardhurave mesatare të përcaktuara për prefekturën;
c) 10 për qind të vlerës së banesës me kosto të ulët, individët me statusin e jetimit, të përmendur në shkronjën “b”, të pikës 5. 
7. Në të ardhurat maksimale mujore të familjes nuk përfshihen të ardhurat e përfituara nga ndihma ekonomike.
8. Familjet që plotësojnë kriteret sipas pikës 5, të këtij vendimi, paraqesin pranë njësive të qeverisjes vendore kërkesën për përfitimin e grantit të menjëhershëm, në çastin e paraqitjes së dokumentacionit sipas vendimit nr. 574, datë 29.8.2012, të Këshillit të Ministrave, “Për përcaktimin e dokumentacionit që duhet të paraqesë familja për t’u strehuar sipas njërit prej programeve sociale të strehimit dhe të afateve e të procedurave të miratimit nga organet e qeverisjes vendore”.
9. Ngarkohen organet e qeverisjes vendore dhe ministria përgjegjëse për çështjet e strehimit për zbatimin e këtij vendimi. 
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama
VENDIM
Nr. 528, datë 6.8.2014

PËR TAVANET PËRFUNDIMTARE TË SHPENZIMEVE TË PROGRAMIT BUXHETOR AFATMESËM 2015-2017 

Në mbështetje të nenit 102, pika 4, të Kushtetutës, dhe të nenit 23, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, me propozimin e ministrit të Financave, Këshilli i Ministrave

VENDOSI:

1. Miratimin e tavaneve përfundimtare të shpenzimeve për programin buxhetor afatmesëm 2015-2017, sipas lidhjes nr. 1, “Tavanet e ministrive dhe institucioneve buxhetore”, që i bashkëlidhet këtij vendimi dhe është pjesë përbërëse e tij. 
2. Vendimi nr. 110, datë 27.2.2014, i Këshillit të Ministrave, “Për tavanet përgatitore të shpenzimeve të programit buxhetor afatmesëm 2015-2017”, shfuqizohet. 
3. Ngarkohen Ministria e Financave dhe njësitë e qeverisjes qendrore për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama
[bookmark: RANGE!A2:CP52][image: Untitled-1]
VENDIM
Nr. 529, datë 6.8.2014

PËR PJESËMARRJEN E REPUBLIKËS SË SHQIPËRISË, ME EKSPERTË TË POLICISË SË SHTETIT, NË MISIONIN PAQERUAJTËS TË KOMBEVE TË BASHKUARA NË SUDANIN E JUGUT (UNMISS)

Në mbështetje të nenit 100 të Kushtetutës, të nenit 5, pika 1, shkronja “a”, të ligjit nr. 10 438, datë 28.6.2011, “Për pjesëmarrjen e Policisë së Shtetit, në misionine policore paqeruajtëse dhe humanitare jashtë vendit”, të nenit 47, të ligjit nr. 9749, datë 4.6.2007, “Për Policinë e Shtetit”, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 185/2013, “Për buxhetin e vitit 2014”, me propozimin e ministrit të Punëve të Brendshme, Këshilli i Ministrave

VENDOSI:

1. Dërgimin e dy ekspertëve të Policisë së Shtetit në misionin paqeruajtës të Kombeve të Bashkuara në Sudanin e Jugut (UNMISS).
2. Misioni dhe detyrat e ekspertëve të Policisë së Shtetit do të jenë këshillimi dhe trajnimi i punonjësve të Policisë Kombëtare në Sudanin e Jugut, në mënyrë që të zhvillohet një forcë policore kombëtare e pavarur dhe profesionale, në përputhje me normat dhe standardet ndërkombëtare të OKB-së.
3. Kohëzgjatja e këtij misioni është për një periudhë fillestare 1 (një) vit, me mundësi zgjatjeje të këtij afati.
4. Efektet financiare për periudhën njëvjeçare, gjatë kryerjes së shërbimit, për shpenzimet e transportit vajtje-ardhje për në vendin e dislokimit, akomodimin, sigurimin shëndetësor dhe shpenzimet e jetës përballohen nga OKB-ja, bazuar edhe në udhërrëfyesin e Kombeve të Bashkuara për oficerët e policisë të emëruar në operacionet paqeruajtëse dhe në rregulloret e tjera përkatëse të Kombeve të Bashkuara.
5. Policia e Shtetit merr përsipër sigurimin e uniformës, pajisjeve dhe materialeve sipas listës së rekomanduar nga OKB-ja.
6. Efektet financiare për shpenzimet e parashikuara në pikën 5, janë sipas tabelës bashkëlidhur këtij vendimi dhe përballohen nga Policia e Shtetit.
7. Ngarkohet Ministria e Punëve të Brendshme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama


000/lekë
Llogaritja e shpenzimeve
Për personelin e policisë me mision në OKB (UNMISS), Sudani i Jugut-Juba

	Nr. 
	Zërat e shpenzimeve
	UNMISS, Sudani i Jugut-Juba

	
	
	Numri i forcave
	Kosto për një p/policie për fazë në 000/lekë
	Kostoja totale për të gjithë kontigjentin në 000/lekë

	1.
	Sigurimi i uniformës, pajisjeve dhe materialeve shëndetësore, sipas kërkesave të OKB-së.
	2
	295
	590

	
	TOTALI I SHPENZIMEVE
	
	
	590




VENDIM
Nr. 532, datë 6.8.2014

PËR DISA SHTESA NË VENDIMIN NR. 116, DATË 5.3.2014, TË KËSHILLIT TË MINISTRAVE, “PËR STATUSIN E NËPUNËSVE DHE PUNONJËSVE AKTUALË QË PËRFITOJNË STATUSIN E NËPUNËSIT CIVIL SIPAS LIGJIT NR. 152/2013, “PËR NËPUNËSIN CIVIL””

Në mbështetje të nenit 100 të Kushtetutës dhe të neneve 67, pika 8, e 69, të ligjit nr. 152/2013, datë 30.5.2013, “Për nëpunësin civil”, me propozimin e ministrit të Punëve të Brendshme dhe të ministrit të Shtetit për Inovacionin dhe Administratën Publike, Këshilli i Ministrave
VENDOSI:

Në vendimin nr. 116, datë 5.3.2014, të Këshillit të Ministrave, “Për statusin e nëpunësve dhe punonjësve aktualë që përfitojnë statusin e nëpunësit civil sipas ligjit nr. 152/2013 “Për nëpunësin civil”“, bëhen këto shtesa:
1. Pas pikës 6, të kreut III, shtohen pikat 6/1 dhe 6/2, me përmbajtje, si më poshtë vijon:
 “6/1. Punonjësit e institucioneve të varësisë, pjesë e administratës shtetërore, të cilët bëhen pjesë e shërbimit civil, si pasojë e hyrjes në fuqi të ligjit nr. 152/2013, “Për nëpunësin civil”, dhe që në momentin e deklarimit të statusit nuk plotësojnë kriterin e nivelit të diplomës së arsimit të lartë, të pozicionit të punës ku janë të emëruar, të vazhdojnë të punojnë në pozicionet ku janë të emëruar, me kushtin që, brenda një afati 2-vjeçar, t’i plotësojnë këto kushte. 
6/2. Për punonjësit, të cilët nuk i plotësojnë kushtet, sipas pikës 6/1, të kreut III, të këtij vendimi, në përfundim të afatit të mësipërm, Departamenti i Administratës Publike njofton njësinë e menaxhimit të burimeve njerëzore të institucionit përkatës, i cili vendos përfundimin e marrëdhënies së punësimit për këta punonjës.”.
2. Pas pikës 5, të kreut IV, të shtohet pika 6, me këtë përmbajtje: 
 “6. Afati 2-vjeçar, i përmendur në pikën 6/1, të kreut III, të këtij vendimi, fillon nga data 1 shtator 2014.” 
Ky vendim hyn në fuqi pas botimit në Fletoren Zyrtare. 
KRYEMINISTRI
Edi Rama 

VENDIM
Nr. 533, datë 6.8.2014

PËR NJË SHTESË NË VENDIMIN NR. 514, DATË 30.7.2014, TË KËSHILLIT TË MINISTRAVE, “PËR MIRATIMIN E VLERËS SË PRONËS PËR SECILIN QARK TË REPUBLIKËS SË SHQIPËRISË”

Në mbështetje të nenit 100 të Kushtetutës, të nenit 3, të ligjit nr. 9235, datë 29.7.2004, “Për kthimin dhe kompensimin e pronës”, të ndryshuar, dhe në vijim të pikës 3, të vendimit nr. 658, datë 26.9.2012, të Këshillit të Ministrave, “Për miratimin e metodologjisë për vlerësimin e pronave të paluajtshme në Republikën e Shqipërisë”, me propozimin e ministrit të Drejtësisë, Këshilli i Ministrave

VENDOSI:

Pas pikës 2, të vendimit nr. 514, datë 30.7.2014, të Këshillit të Ministrave, shtohet pika 2/1, me këtë përmbajtje:
“2/1. Për kërkesat për shpronësim, të paraqitura në ministrinë kompetente, përpara hyrjes në fuqi të këtij vendimi, do të zbatohet vendimi nr. 187, datë 6.3.2013, i Këshillit të Ministrave, “Për miratimin e vlerës së pronës për secilin qark të Republikës së Shqipërisë.”.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama 





VENDIM
Nr. 534, datë 6.8.2014

PËR NJË NDRYSHIM NË VENDIMIN NR. 515, DATË. 30.7.2014, TË KËSHILLIT TË MINISTRAVE, “PËR NJË SHTESË FONDI NË BUXHETIN E VITIT 2014, MIRATUAR PËR MINISTRINË E KULTURËS DHE QENDRËN KOMBËTARE TË KINEMATOGRAFISË, PËR MBULIMIN E SHPENZIMEVE QË DO TË KRYHEN NË KUADËR TË ORGANIZIMIT TË PUNËVE NË VIJIM TË ARDHJES SË PAPA FRANÇESKUT NË SHQIPËRI”

Në mbështetje të nenit 100 të Kushtetutës, të nenit 5, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 13, të ligjit nr. 185/2013, “Për buxhetin e vitit 2014”, me propozimin e ministrit të Financave, Këshilli i Ministrave
VENDOSI:

Pika 3, e vendimit nr. 515, datë 30.7.2014, të Këshillit të Ministrave, ndryshohet si më poshtë vijon:
“3. Këto fonde të përballohen nga fondi i kontingjencës për vitin 2014.”.
Ky vendim hyn në fuqi menjëherë dhe botohet në Fletoren Zyrtare. 
KRYEMINISTRI
Edi Rama 

VENDIM
Nr. 535, datë 6.8.2014

PËR NJË NDRYSHIM NË VENDIMIN NR. 414, DATË. 25.6.2014, TË KËSHILLIT TË MINISTRAVE, “PËR NJË SHTESË FONDI NË BUXHETIN E VITIT 2014, MIRATUAR PËR MINISTRINË E FINANCAVE”

Në mbështetje të nenit 100 të Kushtetutës, të nenit 5, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 13, të ligjit nr. 185/2013, “Për buxhetin e vitit 2014”, me propozimin e ministrit të Financave, Këshilli i Ministrave 
VENDOSI:

1. Pika 2 e vendimit nr. 414, datë 25.6.2014, të Këshillit të Ministrave, ndryshohet, si më poshtë vijon:
“2. Ky fond të përballohet nga fondi i kontingjencës për vitin 2014.”.
Ky vendim hyn në fuqi menjëherë dhe botohet në Fletoren Zyrtare. 
KRYEMINISTRI
Edi Rama 
VENDIM
Nr. 537, datë 6.8.2014

PËR DISA NDRYSHIME DHE SHTESA NË VENDIMIN NR. 545, DATË 11.8.2011, TË KËSHILLIT TË MINISTRAVE, “PËR MIRATIMIN E STRUKTURËS DHE TË NIVELEVE TË PAGAVE TË NËPUNËSVE CIVILË/NËPUNËSVE, ZËVENDËSMINISTRIT DHE NËPUNËSVE TË KABINETEVE, NË KRYEMINISTRI, APARATET E MINISTRIVE TË LINJËS, ADMINISTRATËN E PRESIDENTIT, KUVENDIT, KOMISIONIT QENDROR TË ZGJEDHJEVE, PROKURORINË E PËRGJITHSHME, DISA INSTITUCIONE TË PAVARURA, INSTITUCIONET NË VARËSI TË KRYEMINISTRIT, INSTITUCIONET NË VARËSI TË MINISTRAVE TË LINJËS DHE ADMINISTRATËN E PREFEKTIT”, TË NDRYSHUAR 

Në mbështetje të nenit 100 të Kushtetutës, të nenit 4/2, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, të nenit 7, të ligjit nr. 152/2013, “Për nëpunësin civil”, të ligjit nr. 9584, datë 17.7.2006, “Për pagat, strukturat dhe shpërblimet e institucioneve të pavarura kushtetuese dhe institucioneve të tjera të pavarura të krijuara me ligj”, dhe të ligjit nr. 185/2013, “Për buxhetin e vitit 2014”, me propozimin e ministrit të Punëve të Brendshme, të ministrit të Shtetit për Inovacionin dhe Administratën Publike dhe të ministrit të Financave, Këshilli i Ministrave




VENDOSI:

1. Në vendimin nr. 545, datë 11.8.2011, të Këshillit të Ministrave, të ndryshuar, të bëhen këto ndryshime dhe shtesa:
a) Në pikën 1, emërtesa “Këshilli Kombëtar i Radios dhe Televizionit”, zëvendësohet me “Autoriteti i Mediave Audiovizive”. 
b) Në fund të pikës 1/2, shtohet emërtesa “Sekretariati Teknik i Këshillit Kombëtar të Ujit”. 
c) Në lidhjen nr. 3, që përmendet në pikën 3, bëhen këto ndryshime: 
i) Emërtesa “Këshilli Kombëtar i Radios dhe Televizionit”, zëvendësohet me “Autoriteti i Mediave Audiovizive”.
ii) Në ndarjen “Autoriteti i Mediave Audiovizive” shtohen emërtesat, si vijon: 
 	“- Kryetar i Këshillit të Ankesave – II-b;”
- Anëtar i Këshillit të Ankesave” – III-a”. 
ç) Pas pikës 9 shtohet pika 9/1, me këtë përmbajtje: 
“9/1. Kategoritë e pagave të pozicioneve të punës së nëpunësve për emërtesat “Specialist” deri në “Titullar i institucionit” në Sekretariatin Teknik të Këshillit Kombëtar të Ujit, janë sipas lidhjes nr. 5/4, që i bashkëlidhet këtij vendimi dhe është pjesë përbërëse e tij.”.
d) Lidhja nr. 9, që përmendet në pikën 13, zëvendësohet me lidhjen me të njëjtin numër dhe emërtim, që i bashkëlidhet këtij vendimi dhe është pjesë përbërëse e tij. 
2. Efektet financiare që rrjedhin nga zbatimi i këtij vendimi, për vitin 2014, të përballohen nga fondet e miratuara për secilin institucion për vitin 2014.
Ky vendim hyn në fuqi pas botimit në Fletoren Zyrtare dhe, për Sekretariatin e Këshillit Kombëtar të Ujit, i shtrin efektet financiare nga momenti i emërimit të nëpunësve.
KRYEMINISTRI
Edi Rama 


Lidhja nr. 5/4
Kategoritë e pagave të pozicioneve të punës së nëpunësve për emërtesat “Specialist” deri në 
“Titullar institucioni” në Sekretariatin Teknik të Këshillit Kombëtar të Ujit
	POZICIONI
	KATEGORIA
	KRITERI MINIMAL I DIPLOMËS SË SHKOLLËS SË LARTË PËR EFEKT TË PRANIMIT NË POZICIONIN PËRKATËS TË PUNËS 
PAGA E GRUPIT

	Titullar i institucionit
	I-b
	1

	Drejtor Drejtorie
	II-b
	1

	Përgjegjës Sektori
	III-a/1
	1

	Specialist
	III-b
	1 ose 2






Lidhja nr. 9
Kategoritë e pagave të nëpunësve në institucionet rajonale/vendore, në varësi të Këshillit të Ministrave/Kryeministrit, ministrave të linjës, të institucioneve rajonale/vendore në varësi të institucioneve të përcaktuara në pikën 1, të institucioneve vendore në varësi të institucioneve rajonale, të punonjësve që kryejnë funksione të deleguara të pushtetit qendror në pushtetin vendor, të Bordeve të Kullimit, të Komisioneve Vendore të Shqyrtimit të Vlefshmërisë Ligjore të Krijimit të Titujve të Pronësisë mbi Tokën Bujqësore, pranë Prefektit të Qarkut

	POZICIONI
	KATEGORIA
	KRITERI MINIMAL I DIPLOMËS SË SHKOLLËS SË LARTË PËR EFEKT TË PRANIMIT NË POZICIONIN PËRKATËS TË PUNËS PAGA E GRUPIT

	Titullar i institucionit rajonal
Kryetar i Zyrës së Përmbarimit
Drejtor i Zyrës Vendore të Shërbimit të Provës
Drejtor i Drejtorisë së Bujqësisë
Përgjegjës i degëve të thesarit në qendër qarku
Përgjegjës Seksioni në Seksionet e Administrimit dhe të Mbrojtjes së Tokës në Qarqe
Kryeinspektor në Inspektoratet e Mbrojtjes së Tokës në Qarqe
	III-b
	1 

	Titullar i institucionit vendor
Përgjegjës i zyrës rajonale
Përgjegjës Sektori në institucionet rajonale
Përgjegjës Sektori në Drejtoritë e Bujqësisë
Përgjegjës Sektori në Degën e Thesarit Tiranë
Përgjegjës të degëve vendore të thesarit
Përgjegjës i zyrës së gjendjes civile në bashki (si funksion i deleguar)
Përgjegjës i gjendjes civile pranë prefektit
	IV-a
	1 

	Përmbarues Gjyqësor në Zyrat e Përmbarimit Gjyqësor
Specialist në Zyrën Vendore të Shërbimit të Provës
Specialist në degët rajonale të Agjencisë Kombëtare të Bregdetit
Inspektor të sistemit të Ministrisë së Bujqësisë
	IV-a
	1 ose 2 ose 3

	Përgjegjës Sektori i institucionit vendor
Përgjegjës i zyrës së gjendjes civile në komuna (si funksion i deleguar)
	IV-b
	1 

	Specialist i zyrës së gjendjes civile në bashki (si funksion i deleguar)
Specialist në Drejtoritë e Bujqësisë
Specialist i gjendjes civile pranë prefektit
Specialist në institucionet rajonale
Restaurator arti
Arkitekt
Inspektor në Inspektoratin e Mbrojtjes së Tokës në Qarqe
Specialist në degët e thesarit
Inspektor pune
Inspektor në Inspektoratin Shtetëror Shëndetësor në nivel rajonal
Inspektor në Inspektoratin Shtetëror të Mjedisit, Pyjeve dhe Ujërave
Specialist në zyrën vendore të Shërbimit të Provës
	IV-b
	1 ose 2 ose 3

	Specialist në institucionet vendore
Specialist i zyrës së gjendjes civile në komuna (si funksion i deleguar)
Restaurator
Instruktor
Piktor
Kontrollor pune
Specialist në zyrën vendore të Shërbimit të Provës
	IV-c

	1 ose 2 ose 3




VENDIM
Nr. 538, datë 6.8.2014

PËR NJË SHTESË FONDI NË BUXHETIN E VITIT 2014, MIRATUAR PËR MINISTRINË E TRANSPORTIT DHE INFRASTRUKTURËS PËR AUTORITETIN RRUGOR SHQIPTAR DHE MINISTRINË E KULTURËS, PËR MBULIMIN E SHPENZIMEVE QË DO TË KRYHEN NË KUADËR TË ORGANIZIMIT TË PUNËVE NË VIJIM TË ARDHJES SË PAPA FRANÇESKUT NË SHQIPËRI 

Në mbështetje të nenit 100 të Kushtetutës, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 13, të ligjit nr. 185/2013, “Për buxhetin e vitit 2014”, me propozimin e ministrit të Kulturës, Këshilli i Ministrave

VENDOSI:

1. Ministrisë së Transportit dhe Infrastrukturës, në buxhetin e miratuar për vitin 2014, t’i shtohet fondi prej 22 709 962 (njëzet e dy milionë e shtatëqind e nëntë mijë e nëntëqind e gjashtëdhjetë e dy) lekësh, për Autoritetin Rrugor Shqiptar, për mbulimin e shpenzimeve që do të kryhen për rikonstruksionin e rrugës pranë shoqatës “Petania”, në Bubq, në kuadër të organizimit të punëve në vijim të ardhjes në Shqipëri të Papa Françeskut.
2. Ministrisë së Kulturës, në buxhetin e miratuar për vitin 2014, t’i shtohet fondi prej 39 530 820 (tridhjetë e nëntë milionë e pesëqind e tridhjetë mijë e tetëqind e njëzet) lekësh, me qëllim mbulimin financiar të realizimit të dekorit, brandimit dhe aspekteve organizative për realizimin e ceremonialit të vizitës së Papa Françeskut në Tiranë, më 21 shtator 2014. 
3. Ky fond të përballohet nga fondi i kontingjencës për vitin 2014.
4. Ngarkohen Ministria e Financave, Ministria e Kulturës, Ministria e Transportit dhe Infrastrukturës, Autoriteti Rrugor Shqiptar dhe Sekretariati Teknik i Komisionit Shtetëror për zbatimin e këtij vendimi.
Ky vendim hyn në fuqi menjëherë dhe botohet në FletorenZyrtare.
 KRYEMINISTRI
Edi Rama 






VENDIM
Nr. 541, datë 7.8.2014

PËR NJË SHTESË FONDI NË BUXHETIN E VITIT 2014, MIRATUAR PËR DISA INSTITUCIONE, PËR FESTIMET E 70-VJETORIT TË ÇLIRIMIT TË VENDIT

Në mbështetje të nenit 100 të Kushtetutës, të nenit 5, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, dhe të neneve 10 e 13, të ligjit nr. 185/2013, “Për buxhetin e vitit 2014”, me propozimin e ministrit të Financave, Këshilli i Ministrave

VENDOSI:

1. Ministrisë së Mbrojtjes, në buxhetin e miratuar për vitin 2014, në programin “Planifikim, menaxhim, administrim”, zëri “Shpenzime korrente”, t’i shtohet fondi prej 10 066 000 (dhjetë milionë e gjashtëdhjetë e gjashtë mijë) lekësh, për prodhimin e medaljeve përkujtimore dhe organizimin e ceremonisë ushtarake për 70-Vjetorin e Çlirimit.
2. Ministrisë së Mirëqenies Sociale dhe Rinisë, në buxhetin e miratuar për vitin 2014, në programin “Planifikim, menaxhim, administrim”, zëri “Shpenzime korrente”, t’i shtohet fondi prej 5 000 000 (pesë milionë) lekësh, për organizimin e koncertit me rastin e përvjetorit të Konferencës së Pezës.
3. Ministrisë së Punëve të Brendshme, në buxhetin e miratuar për vitin 2014, në programin “Policia e Shtetit”, zëri “Shpenzime korrente”, t’i shtohet fondi prej 1 000 000 (një milion) lekësh, për organizimin e përgjegjësive të Ministrisë së Punëve të Brendshme në realizimin e ceremonisë ushtarake me rastin e  70 - Vjetorit të Çlirimit. 
4. Ministrisë së Kulturës, në buxhetin e miratuar për vitin 2014, në programin “Arti dhe kultura”, zëri “Shpenzime korrente”, t’i shtohet fondi prej 5 300 000 (pesë milionë e treqind mijë) lekësh, për organizimin e ekspozitës “Shqipëria 70 vjet imazhe, 1944 – 2014”.
5. Drejtorisë së Përgjithshme të Arkivave, Arkivit Qendror të Shtetit, në buxhetin e miratuar për vitin 2014, në programin “Planifikim, menaxhim, administrim”, zëri “Shpenzime korente”, t’i shtohet fondi prej 2 100 000 (dy milionë e njëqind mijë) lekësh, për realizimin e albumit fotografik me fotografi nga Lufta Antifashiste Nacionalçlirimtare. 
6. Efektet financiare prej 23 466 000 (njëzet e tre milionë e katërqind e gjashtëdhjetë e gjashtë mijë) lekësh, që rrjedhin nga zbatimi i këtij vendimi, të përballohen nga fondi i kontingjencës, i miratuar në buxhetin e vitit 2014.
7. Ngarkohen Ministria e Financave, Ministria e Mbrojtjes, Ministria e Punëve të Brendshme, Ministria e Kulturës, Ministria e Mirëqenies Sociale dhe Rinisë dhe Drejtoria e Përgjithshme e Arkivave për zbatimin e këtij vendimi.
	Ky vendim hyn në fuqi menjëherë dhe botohet në Fletoren Zyrtare. 
KRYEMINISTRI
Edi Rama 

UDHËZIM
Nr. 2, datë 6.8.2014

PËR MIRATIMIN E KOSTOS MESATARE TË NDËRTIMIT TË BANESAVE NGA ENTI KOMBËTAR I BANESAVE, PËR VITIN 2014

Në mbështetje të nenit 100 të Kushtetutës dhe të shkronjës “dh”, të nenit 34/1, të ligjit nr. 9232, datë 13.5.2004, “Për programet sociale për strehimin e banorëve të zonave urbane”, të ndryshuar, me propozimin e ministrit të Zhvillimit Urban dhe Turizmit, Këshilli i Ministrave

UDHËZON:

1. Kostoja mesatare e ndërtimit të banesave nga Enti Kombëtar i Banesave, në shkallë republike, për vitin 2014, të jetë 39 482 (tridhjetë e nëntë mijë e katërqind e tetëdhjetë e dy) lekë/m², për sipërfaqe shfrytëzimi.
2. Kostoja mesatare e ndërtimit dhe vlera mesatare e apartamenteve në tregun e lirë të banesave, sipas qyteteve, për vitin 2014, të jetë sipas tabelave nr. 1, nr. 2 e nr. 3, që i bashkëlidhen këtij udhëzimi.
3. Për qytetet për të cilat nuk janë nxjerrë vlerat e kostos mesatare të ndërtimit të merren vlerat e kostos së ndërtimit të qytetit më të afërt, sipas tabelës nr. 1, që i bashkëlidhet këtij udhëzimi.
4. Vlerat mesatare të banesave në tregun e lirë nuk mund të përdoren për t’iu referuar zonave të afërta.
Ky udhëzim hyn në fuqi pas botimit në Fletoren Zyrtare.
KRYEMINISTRI
Edi Rama 

	Tabela nr. 1

	Kostoja mesatare e ndërtimit

	Në koston mesatare nuk janë përfshirë vlerat e:

	1. Rrjetit inxhinierik

	2. Projektit

	3. Studimit gjeologjik dhe sizmik

	4. Lejës së ndërtimit

	5. Truallit

	6. Shpenzime operacionale të EKB 4%

	Nr.
	Qyteti
	Kostoja mesatare (aritmetike)

	
	
	Sip. e shfrytëzimi lekë / m2
	Sip. e ndërtimi lekë / m2

	1
	Elbasan
	39,267
	32,421

	2
	Gramsh
	39,267
	32,421

	3
	Librazhd
	39,477
	32,595

	4
	Përrenjas
	39,477
	32,595

	5
	Peqin
	39,267
	32,421

	6
	Pogradec
	39,432
	32,544

	7
	Korçë
	39,432
	32,544

	8
	Ersekë
	39,601
	32,686

	9
	Tiranë
	38,708
	31,958

	10
	Durrës
	38,407
	31,709

	11
	Kavajë
	38,407
	31,709

	12
	Lushnjë
	36,657
	30,246

	13
	Fier
	37,624
	31,057

	14
	Vlorë
	39,743
	32,817

	15
	Berat
	39,401
	32,531

	16
	Kuçovë
	39,401
	32,531

	17
	Skrapar
	39,401
	32,531

	18
	Përmet
	39,766
	32,826

	19
	Tepelenë
	39,766
	32,826

	20
	Gjirokastër
	39,766
	32,826

	21
	Sarandë
	40,281
	33,252

	22
	Krujë
	39,791
	32,851

	23
	Laç
	39,657
	32,740

	24
	Lezhë
	39,657
	32,740

	25
	Rrëshen
	39,895
	32,936

	26
	Shkodër
	39,803
	32,861

	27
	Pukë
	40,542
	33,467

	28
	Kukës
	40,665
	33,567

	29
	Tropojë
	40,665
	33,567

	30
	Mat
	40,354
	33,312

	31
	Peshkopi
	40,354
	33,312

	Kostoja nesatare
	39,482
	32,594
















	














Tabela nr. 2

	Vlerat mesatare të shit-blerjeve të banesave në tregun e lirë për vitin 2014 sipas qyteteve

	

	Nr.
	Qyteti
	lekë/m2 sipërfaqe shfrytëzimi

	 
	
	1. Qarku Tiranë

	1
	Tiranë
	                       89,125 

	2
	Vorë
	                       51,500 

	3
	Kamëz
	                       51,700 

	4
	Kavajë
	                       58,430 

	5
	Rrogozhinë
	                       41,000 

	 
	
	2. Qarku Durrës

	6
	Durrës
	                       70,093 

	7
	Krujë
	                       48,500 

	8
	Shijak
	                       42,730 

	9
	Sukth
	                       41,500 

	10
	Fushë-Krujë
	                       51,000 

	 
	
	3. Qarku Shkodër

	11
	Shkodër
	                       57,500 

	12
	Pukë
	                       22,000 

	13
	Vau Dejës
	                       24,300 

	14
	Koplik
	                       40,500 

	15
	Fushë - Arrëz
	                        7,500 

	 
	
	4. Qarku Vlorë

	16
	Vlorë
	                       61,655 

	17
	Orikum
	                       62,000 

	18
	Selenicë
	                       25,500 

	19
	Himarë
	                       54,000 

	20
	Sarandë
	                       50,780 

	21
	Delvinë
	                       26,750 

	22
	Konispol
	                       28,000 

	 
	
	 5. Qarku Korçë 

	23
	Korçë
	                       47,000 

	24
	Pogradec
	                       50,000 

	25
	Bilisht
	                       35,000 

	26
	Ersekë
	                       23,200 

	27
	Maliq
	                       27,800 

	28
	Leskovik
	                       21,000 

	 
	
	6. Qarku Fier

	29
	Fier
	                       53,200 

	30
	Lushnjë
	                       38,500 

	31
	Ballsh
	                       30,100 

	32
	Patos
	                       28,000 

	33
	Divjakë
	                       45,000 

	34
	Roskovec
	                       30,000 

	 
	
	7. Qarku Berat

	35
	Berat
	                       42,190 

	36
	Kuçovë
	                       40,300 

	37
	Poliçan
	                       25,500 

	38
	Çorovodë
	                       22,800 

	39
	Ura-Vajgurore
	                       37,300 

	 
	
	 8. Qarku Elbasan 

	40
	Elbasan
	                       50,400 

	41
	Librazhd
	                       44,020 

	42
	Cërrik
	                       38,300 

	43
	Gramsh
	                       43,023 

	44
	Peqin
	                       39,070 

	45
	Përrenjas
	                       41,780 

	46
	Belsh
	                       35,000 

	 
	
	9. Qarku Gjirokastër

	47
	Gjirokastër
	                       49,580 

	48
	Përmet
	                       32,600 

	49
	Tepelenë
	                       28,400 

	50
	Memaliaj
	                       13,900 

	51
	Këlcyrë
	                       24,600 

	52
	Libohovë
	                       28,400 

	 
	
	10. Qarku Lezhë

	53
	Lezhë
	                       56,000 

	54
	Laç
	                       42,500 

	55
	Mamurras
	                       31,000 

	56
	Rrëshen
	                       42,000 

	57
	Rubik
	                       29,500 

	 
	
	11. Qarku Kukës

	58
	Kukës
	                       53,700 

	59
	Bajram-Curri
	                       27,190 

	60
	Krumë
	                       24,500 

	 
	
	12. Qarku Dibër

	61
	Peshkopi
	                       48,620 

	62
	Burrel
	                       44,180 

	63
	Bulqizë
	                       42,980 

	64
	Klos
	                       32,000 

	 
	
	   Komunat

	65
	Komuna Shëngjin
	                       61,500 

	66
	Komuna Milot
	                       34,200 

	67
	Komuna Kërrabë
	                       28,200 

	68
	Komuna Kashar
	                       52,500 

	69
	Komuna Dajt
	                       53,000 

	70
	Komuna Farkë
	                         64,500 

	
	
	

	Tabela nr. 3

	Të dhënat e tregut të lirë të apartamenteve

	në qytetin e Tiranës për vitin 2014

	Nr.
	Zonat
	Lekë/m² sipërfaqe shfrytëzimi

	1
	1/1
	        98,000 

	2
	1/2
	        80,000 

	3
	2/1
	        187,000 

	4
	2/2
	135,000 

	5
	2/3
	        95,000 

	6
	2/4
	    110,000 

	7
	2/5
	       80,000 

	8
	3/1
	        75,000 

	9
	3/2
	        60,000 

	10
	4/1
	        70,000 

	11
	4/2
	        60,000 

	12
	5/1
	       190,000 

	13
	5/2
	      131,700 

	14
	5/3
	       107,000 

	15
	5/4
	        80,000 

	16
	6
	        65,000 

	17
	7/1
	       120,000 

	18
	7/2
	      100,000 

	19
	7/3
	        85,000 

	20
	7/4
	        65,000 

	21
	8/1
	       110,000 

	22
	8/2
	       100,000 

	23
	8/3
	        72,000 

	24
	9/1
	       130,000 

	25
	9/2
	       100,000 

	26
	9/3
	        75,000 

	27
	10/1
	       145,000 

	28
	10/2
	       140,000 

	29
	10/3
	       100,000 

	30
	11/1
	        87,000 

	31
	11/2
	        75,000 

	32
	11/3
	   70,000 

